Question: BDIHko agente bat baino gehiago kontratatzen badira, izan daitezke gune desberdinetakoak?

Answer: Bai, proiektua gauzatzeko kontratatutako agenteak Basque Digital Innovation Hub zentroko gune desberdinetakoak izan daitezke.


Question: Nahitaez deskribatu behar da enpresa barruko lantaldea eta azaldu behar da bakoitzaren dedikazioa?

Answer: Bai, izan ere, proiektuak ebaluatzeko irizpideetako bat da “Erakunde onuradunek eta agente teknologikoek proposatzen duten lantaldearen kalitatea”.


Question: Zein da proiektua gauzatzeko epea?

Answer: Proiektuek edozein iraupen izan dezakete, betiere 2023eko urtarrilaren 1etik abenduaren 20ra bitartean.


Question: Zein da ebazpena emateko epea?

Answer: Ebazpena araudia argitaratzen denetik 6 hilabeteko epean emango da gehienez.


Question: Zein dokumentazio aurkeztu behar da laguntza-eskaerarekin batera?

Answer:
Erakundearen legezko ordezkariaren erantzukizunpeko adierazpena.
Legezko ordezkariaren notario-ahalordea. Onuraduna langile autonomoa bada, dagokion Foru Aldundiaren edo Udaleko Ogasun Sailaren ziurtagiri eguneratua, jarduera ekonomikoa egiaztatuko duena.
Erakunde onuradunaren IFZ.
Proiektuaren memoria. (Oinarri arautzaileetan zehaztutako informazioa izan behar du.)


Question: Zein dokumentazio aurkeztu behar da likidazio-eskaerarekin batera?

Answer:
Gehienez bi orriko memoria, informazio honekin: proiektuak erakunde onuradunarentzat duen balioa 6 hilabeteren buruan; proiektutik eratorritako ekintza-planaren laburpena, hala badagokio; aurreikusitako jarraipena.
Eginiko gastuen justifikazio-memoria eta gastu zein inbertsio hautagarrien fakturak, kostuak banakatuta.
Finantza-erakundeak diruz lagun daitezkeen gastuak ordaindu izanaren frogagiriak.
Finantza-erakundearen egiaztagiria, kontu korrontearen titulartasuna eta zenbakia (IBAN) onuradunaren izenean daudela egiaztatzeko.


Question: Zein da laguntzaren zenbatekoa?

Answer:
Dirulaguntza gastu hautagarrien % 80koa da, eta hauek dira gehienezko kopuruak:
12.000 euro, proiektua BDIHko agente batekin lankidetzan egiten bada.
20.000 euro, proiektua BDIHko hainbat agenterekin lankidetzan egiten bada.
15.000 euro, proiektua Europako DIH batekin egiten bada, muga partzial hauekin: 12.000 euro proiektuko eta 3.000 euro bidaietarako.


Question: Nola ordaintzen da laguntza?

Answer: Dirulaguntza ordainketa bakarrean ordainduko zaio erakunde onuradunari, likidazio-eskaera aurkeztu ondoren.


Question: Aurkeztu daitezke programa argitaratu aurretik hasitako proiektuak?

Answer: Bai, 2023ko urtarrilaren 1etik aurrera hasitako proiektuetarako laguntza-eskabidea aurkeztu aurretik sortutako edo fakturatutako gastuak onartuko dira.


Question: Aurkeztu daiteke proiektu bat baino gehiago deialdira?

Answer: Bai, enpresa onuradun bakoitzeko urteko gehieneko diru-laguntza diruz lagun daitezkeen bi jarduera egiteko erabiliko da, eta, beraz, erakunde bakoitzeko bi eskabide onartuko dira gehienez.


Question: Posible al da aldi berean BEINT eta Global Training beketara aurkeztea?

Answer: Bekak bateraezinak dira elkarren artean, baina hautaketa-prozesuak bat datozenean, bietara aurkez daitezke, eta bi plazetako bati uko egin behar zaio, bi plazen esleipendun izanez gero.


Question: Noiz izango da bekaren deialdia?

Answer: 2023ko martxoaren 14tik apirilaren 17ra.


Question: Aurkez naiteke nire gradua ekain-uztailean amaitzen badut?

Answer: Titulua edo ordezkagiria 2023ko maiatzaren 31 baino lehen eduki behar da.


Question: Helmugara joan aurretik 30 urte betetzen baditut, aurkez naiteke?

Answer: 2023ko urtarrilaren 1ean 30 urte beteta ez bazenituen, bai.


Question: Zertan datza SME Connection programako Matching fasea?

Answer: Ebaluazio eta Koordinazio Taldeak eta ETEek elkarrekin egiten duten lan bat da. ETEek, aditu batek lagunduta, aztertu eta aukeratu egiten dituzte planteatutako erronka eta zehaztasunei ondoen egokitzen zaizkien startupen proposamenak. Aukeraketa hori abiapuntua izango da balizko enpresa-harremanak garatzeko proiektu bat sinatzeari begira.


Question: Zertarako egiten da B2B SME Connection ekitaldia?

Answer: B2B SME Connection ekitaldiak erraztu egiten du startup eta ETEen arteko networking-a, alderdi interesatuen arteko harremanak azkarrago eta eraginkorrago egiten dituen bikote-sistema baten bidez.


Question: Nola funtzionatzen du BIND 4.0 SME Connection ekimenaren 2. edizioak?

Answer:
Ekimenaren bigarren edizioa lehiaketa-erregimenean egingo da: programak proposatutako dinamikan parte hartu nahi duten KDEek “kluster hautagaitza” bat bidaliko diote BIND 4.0 ekimeneko lantaldeari, eta programan parte hartu nahi duten -eta, beraz, oinarriok onartzen dituzten- ETEz osatutako talde batek balioan jarriko ditu hautagaitza horiek.
ETEek programan parte hartu ahal izateko, KDEak hautagaitza bat bidaliko du, balioan jarriz arazo komun bat duten eta startup baten laguntzarekin arazo hori konpondu nahi duten ETEen multzo bat. Arazoa partekatua izan behar da, eta asmoa da prozesua amaitzean arazo hori merkatura helaraztea erronka sektorial bateratu gisa.


Question: Zer jaso behar dute KDEek aurkezten dituzten hautagaitzek?

Answer:
Hautagaitzek gutxieneko baldintza hauek bete behar dituzte:
KDE bakoitzak hautagaitza bakar bat prestatuko du eta enpresa multzo bakarra proposatuko du ekimenean parte hartzeko.
Enpresa multzo horiek gutxienez hiru eta gehienez bost ETEk osatuko dituzte.
Lantalde bakoitzak gehienez bi erronka proposatu ditzake, eta lantaldeko ETE guztiek parte hartu behar dute erronketan, hau da, ezin dira azpitaldeak egin KDE bakoitzaren barruan.
Hautagaitzek (erronkak) egitura zehatz bat izango dute, eta eskakizun estandar batzuk bete behar dituzte. Gainera, aurrez definitutako irizpide multzo baten arabera ebaluatuko dira. Xehetasun gehiagorako, puntu honi buruzko informazio gehiago aurkituko duzu 5. (Hautagaitzaren egitura) eta 6. (Hautagaitzak baloratzeko irizpideak) ataletan.
Gutxieneko kalitate-irizpideak betetzen dituzten hautagaitzak aukeratuko dira.


Question: SME connection ekimenean parte hartu nahi duen ETE bat naiz. Zein baldintza bete behar ditut?

Answer:
Hona hemen ETE parte-hartzaileek bete behar dituzten ezaugarriak:
• Ekimenarekin bat egin duten KDEetako ETEak izatea.
• KDEetatik kanpoko ETEak izan daitezke, baldin eta kasuan kasuko KDE sektorialak onartu baditu bere hautagaitzan.
• BIND 4.0 ekimenaren bertikalekin edo/eta Euskadiko RIS 3 espezializazio adimenduneko estrategiaren eremuekin zerikusia duten ETEak izatea.
• Euskadin gutxienez jarduera zentro bat izatea.
• 250 langile baino gutxiago izatea.
• Startupekin lan egiteko interesa eta konpromisoa izatea, eta behar besteko baliabideak izatea ekimenaren jarduerei eskaintzeko eta jarduera horietan inplikatzeko.
• Behar besteko heldutasun teknologikoa edo prozesurako gaitutako giza baliabideak izatea, eta programarako arduradun bat izendatzea konpromisoa hartuko duena behar adina denbora eskaintzeko ekimeneko jarduerei.


Question: Zeintzuk dira startup hautagaien ezaugarriak?

Answer:
BIND SME Connection bereziki zuzentzen zaie profil hauek betetzen dituzten startupei:
• Industria sektorean eta harekin lotutako zerbitzuetan aplika daitezkeen teknologia berriak, edo ETE parte-hartzaileen produkzio-prozesuetan edo/eta zerbitzuetan aplikazio zuzena duten eta teknologikoki guztiz garatuta dauden teknologiak garatzen dituztenak, eta euren zerbitzu/produktuaren konfigurazioa bukatzeko moduan daudenak, hau da, ikusi eta probatzeko moduan edo dagoeneko merkatuan dagoen produktu edo zerbitzu bat dutenak.
• Gehienez zortzi urte baino gehiago ez dutenak eta teknologia berriak erabiltzea proposatzen dutenak enpresaren garapena azkartzeko behar dituzten enpresa-prozesuak hobetzeko.
• ETEek proposatutako erronkei aurre egiteko moduko startupak eta lerrokatuta daudenak Euskadiko Espezializazio Adimenduneko Estrategiaren espezializazio-sektoreekin eta aukera-eremuekin.


Question: Zein konpromiso hartzen dut ETE parte-hartzaile gisa?

Answer:
ETE parte-hartzaileek konpromisoa hartzen dute:
Ekimenaren termino eta baldintzak onartu eta betetzeko.
Ekimenak proposatzen dituen dinamiketara azaldu eta euretan parte hartzeko, eta definitutako lan eta zereginak betetzeko.
Proiektua garatzeko behar den dedikazioa eskaintzeko, behin lankidetza-kontratu bat sinatu ondoren ETEaren eta startuparen artean.
Azken horrek esan nahi du gutxienez 40 orduko dedikazioa eskaini behar dela programan inplikatzeko eta eskaintzen dituen abantailak benetan aprobetxatzeko, hau da, modu proaktiboan parte hartzeko programan eta antolakunde barruan egin behar den lanean.  Hauek dira zereginak eta eskaini beharreko gutxieneko orduak:
Martxan jarri + Erronkak identifikatu eta karakterizatu = 12 ordu
Startupak aztertu eta aukeratu = 8 ordu
Matchmaking saioak (pitching + B2B ekitaldia startupekin) = 10 ordu
Barne-gogoetako + komunikazioko beste lan batzuk = 10 ordu


Question: Zein konpromiso hartzen dut startup parte-hartzaile bezala?

Answer:
Startup parte-hartzaileek konpromisoa hartzen dute:
Ekimenaren termino eta baldintzak onartu eta betetzeko.
Ekimenak proposatzen dituen dinamiketara azaldu eta modu aktiboan parte hartzeko, eta definitutako lan eta zereginak betetzeko.
Proiektua garatzeko behar den dedikazioa eskaintzeko, behin lankidetza-kontratu bat sinatu ondoren ETEaren eta startuparen artean.


Question: Zer da SME Connection ekimena?

Answer: Ekimen bat, espreski sortu dena ETE eta startupen artean lankidetzarako aukera berriak sortzeko, oinarritzat harturik ETE parte-hartzaileen artean planteatutako erronka sektorial bateratu bat.


Question: Zer gertatzen da matching fasean?

Answer:
ETEek euren startup begikoenak lehenetsi ondoren, KDE bakoitzak behar diren saioak egingo ditu startupek euren proposamenak aurkez diezazkieten ETEei.
Startupek planteatutako erronkei aplika dakizkiekeen konponbideak aurkeztuko dituzte Pitch saioetan, eta hori abiapuntu bat izango da ETE batek bileren agenda bat eska dezan B2B ekitaldirako.
B2B ekitaldian zehar, ETE batek gehienez 5 startup lehenetsi ahal izango ditu laneko lehen bilera komertzial edo tekniko bat egiteko, eta hori abiapuntu bat izango da etorkizunean –hurrengo hilabeteetan– balizko proiektu bat konfiguratzeko.


Question: Nola sortzen dira ETE eta startupen arteko lankidetza aukerak BIND SME Connection ekimenean?

Answer: ETE parte-hartzaileek plan eta eredu bat plazaratzen dute premia/aukera partekatuak identifikatzeko eta startupei erronka gisa transmititzeko, ondoren premia/aukera horiek gauzatuak izan daitezen proiektu pilotuak elkarrekin garatuz konponbide teknologiko eskalagarriak testatzeko.


Question: Eta… zer gertatzen da SME Connection ekitaldian parte hartu ondoren?

Answer:
Proiektuak konfiguratu eta garatzeko fasea.
BIND 4.0 ekitaldiaren bitartez, BIND 4.0 ekimeneko lantaldeak elkarrekin harremanetan jarriko ditu ETEak eta aukeratutako startupak, baina horrek ez du esan nahi inolako betebeharrik sortzen denik, edo kontaktu horren ostean bien arteko harreman komertzialak sortzea beharrezkoa denik.
Planteatutako erronkei erantzuteko moduko konponbide teknologiko bat aurkitu duten ETEek, hala badagokio, kontratu bat sinatuko dute zuzenean startupekin, eta akordioaren alderdi orokor garrantzitsuenak jakinaraziko dizkiete KDEei. SPRIk edo KDEak ez dute izango inolako paperik edo parte-hartzerik proiektu horien garapenean.
Bi alderdiek askatasun osoz zehaztu eta adostuko dituzte proiektuaren irismena, helburuak, iraupena eta baldintza ekonomikoak, SPRIren parte-hartzerik gabe.
Kontratuaren edukia loteslea izango da bakarrik alderdi sinatzaileentzat, hots, ETEarentzat eta startuparentzat, bien arteko eskubide eta betebeharrak finkatzen dituen akordio pribatu bat izango baita.
Hortaz, bi alderdiek (ETEa eta startupa) euren gain hartutako betebeharrak betetzea alderdi bakoitzaren erantzukizuna izango da soilik. Zehazki esanda, bi alderdiek (ETEak eta startupak) adosten duten prezioa ETE parte-hartzaileak ordainduko du eta SPRIk/KDEak ez du inolako erantzukizun edo betebeharrik izango, ez prezioa ordaintzeari dagokionez, ez bi alderdiek (ETEak eta startupak) adostutako gainerako obligazioei dagokienez ere.


Question: Zein abantaila eskaintzen dizkie SME Connection programak startupei?

Answer: Bidea errazten die merkatura sartzeko eta finantzaketa lortzeko. Horretarako, elkarrekin harremanetan jartzen dira startupak eta Euskadiko Espezializazio Estrategiak bere baitan biltzen dituen espezializazio-sektore eta aukera-eremuetako ETEak, lankidetzan arituz sektore horiek ordezkatzen dituzten Klusterren Dinamizaziorako Erakundeekin (KDE): Hegan, Basque Food Cluster, ACICAE, Basque Health Cluster, ERAIKUNE, ACE, MAFEX, AFV, Habic, FMV, Aclima, Euskadiko Paperaren Klusterra, SIDEREX, Uptek (AFM), GAIA eta MLC Uniport.


Question: Zein abantaila eskaintzen dizkie ekimenak ETEei?

Answer: Programaren helburua da bide azkar bat zabaltzea ETEek teknologia berriak eta konponbide berritzaileak barnera ditzaten, euren lehiakortasun-posizioa hobetu dezaten, ekintzailetzara hurbildu daitezen, eta aldi berean lan kolaboratiboaren filosofia barnera dezaten, batez ere lankidetza garatuz antzeko beste ETE batzuekin Klusterren Dinamizaziorako Erakundeen (KDE) barruan.


Question: Nolakoa da ETEentzako SME Connection workshop-aren dinamika?

Answer: Tailer edo lan-saio parte-hartzaileak dira, zeintzuetan ekimenean parte hartzen duten ETEek ekintza kolaboratiboak garatzen dituzten emaitza komunak lortzeko.


Question: Zertarako dira ETE eta startupen arteko Pitching saioak?

Answer: ETEak eta startupak elkarrekin egiten dituzten saioak dira, zeintzuetan parte-hartzaileek proposamenak aurkezten dituzten ideia bat edo negozio bat azaltzeko denbora eta espazio jakin batean.


Question: Nola funtzionatzen du startupak gonbidatu eta aukeratzeko prozesuak?

Answer: Koordinazio eta Ebaluazio Taldeak ETEek planteatutako erronkak aztertuko ditu. GIH bakoitzak planteatutako erronkekin bat egin dezaketen startup-ak identifikatu ondoren, Koordinazio eta Ebaluazio Batzordeak gonbidatuko ditu ekimenean parte hartzera. Horretarako, BIND 4.0 ekimenaren web orrian ETEek identifikatutako erronkak argitaratuko dira eta Startupek proposamenak jasotzeko formulario bat prestatuko da.


Question: Nork hautatuko ditu startup parte hartzaileak?

Answer:
Startup parte hartzaileak hautatuko dituzte lankidetzaren eta teknologia berrien ezarpenaren bila ari diren Venture Client korporatibo diren 70 enpresek. Gogoratu gure Venture Client-en profilak aztertzeaz, sektorean dauden beharrak ezagutzeko eta zuen soluzioak egokiak izan daitezkeen hausnartzeko. Hautaketa prozesua gainditzen duten eta gutxienez ere sektoreko Venture Client batekin lankidetza hitzarmena eta kontratua gauzatzen dituzten startup-ak sartuko dira BIND 4.0 programan.
Ikusi baldintza orokorrak


Question: Nola egingo da zehazki startup-en eta enpresen arteko parekatzea?

Answer:
Venture Client-ek / enpresa bazkideek hautatutako startup bakoitzari proposatuko diote 4.0 industriako proiektu erreal bat garatzeko aukera. Fase honetan zehar, startup finalisten eta interesa duten Venture Client-en arteko bilerak antolatuko dira proiektuaren aplikazio eremua definitu ahal izateko eta lankidetza hitzarmen / kontratu bat adosteko. Hitzarmenaren baldintza juridikoak errazte aldera, BIND 4.0 programak hitzarmen txantiloi estandar bat eskainiko du. Hala ere, bi alderdiek erabateko askatasuna izango dute kontratuko klausulak idazteko. Startup-ek programaren aholkularitza juridikoa jasoko dute hitzarmena gauzatzeko.
Proiektuaren amaierako zenbatekoa eta Venture Client-ak eta startup-ak sinatu dezaketen kontratu potentzialaren baldintzak alderdien artean adostuko diren arren, proiektuaren aplikazio eremuaren eta konplexutasunaren arabera, programak 25.000€ -ko (BEZa kanpo) gutxieneko zenbatekoa ezarri du orientazio moduan.


Question: Hautatzen banaute, Euskal Autonomia Erkidegora joan beharko dut?

Answer:
2023ko edizioak online formatu hibridoa eta presentziala izango du. Kick-off, Pitching eta Mentoring saioak online egin ahal izango dira, eta aurrez aurre egon beharko dute bi murgiltze-saiotan eta Demo Day ekitaldian.
Ekitaldi guztiak Madrileko CET/CEST ordu eremuan antolatuko dira.
BIND 4.0 programak startup parte hartzaileei gomendatzen die ahalik eta denbora gehien eman dezaten Euskal Autonomia Erkidegoan, tokiko ekosisteman murgildu daitezen eta bertan garatzen has daitezen. Eskualde honetan inbertitzeko arrazoiak hobe ezagutzeko, gure Basque Industry 4.0 Ecosystem webgunean bertako enpresei eta industriei buruzko datu garrantzitsuenak aurki daitezke.


Question: Nola jakingo dut nire hautagaitza aurrera doan ala ez?

Answer:
Urrian zehar garatuko den aurrehautaketa prozesua itxi ondoren, BIND 4.0 harremanetan jarriko da hautatutako hautagaiekin bigarren faseko bilerak koordinatzeko. Hautatu ez diren hautagaiei ere emango zaie emaitzaren berri.
Bigarren faseko elkarrizketak amaitu direnean, BIND 4.0 programako taldea finalistekin harremanetan jarriko da startup-aren eta Venture Client-aren / bazkide industrialaren arteko bilera koordinatzeko, 24 asteko azelerazio zikloan zehar garatuko den proiektu erkidea definitu dezaten.


Question: Nortzuk dira BIND 4.0 programaren sustatzaileak?

Answer: BIND 4.0 Eusko Jaurlaritzak eta Ekonomiaren Garapen, Jasangarritasun eta Ingurumen Sailak diseinatu eta finantzatzen dute SPRI enpresen garapenerako agentziaren bitartez. Programak lankidetzak ezartzen ditu eskualdeko enpresa industrial nagusiekin, Venture Client moduan, eta HAZI Fundazioaren eta Euskal Autonomia Erkidegoko hiru Foru Aldundien sostengua du.


Question: Zer nolako trebakuntza eta lantegiak eskaintzen dira?

Answer: BIND 4.0 programak kalitate handiko trebakuntza eta orientazioa eskaintzen ditu esperientzia zabala duten puntako profesionalen eskutik, salmenten, inbertsioen, eskalatzearen eta garapen profesionalaren arloetan. Trebakuntza programaren helburua da startup taldeei laguntza ematea euren 4.0 industriako proiektu kolaboratiboan aurkitzen dituzten garapen eta azelerazio arazoak ebazteko.


Question: Nola eman izena?

Answer:
Izena emateko startup-ek eskabidea bete beharko dute, 2022etko uztailaren 7tik irailaren 8ra bitartean.
Talde bakoitzari eskatuko zaio bideo bat bidal dezan fundatzaileek egindako startup enpresaren aurkezpenarekin. Informazio gehigarria (erakustaldiak, aurkezpenak, etab.) eskaintzen duten bestelako eranskinak ere kontuan har daitezke.
Eskabideak ingelesez bidali beharko dira, gure webgunean aurki daitekeen inprimakia beteta.


Question: Zergatik parte hartzen dute enpresa handiek?

Answer: BIND 4.0ko kide diren enpresa kolaboratzaileek etengabe bilatzen dituzte kontzeptu berriak, ideia berritzaileak eta sorkuntza fase goiztiarrean dauden startup-ak, 4.0 industrian dituzten erronkak gainditzen lagun diezaieketenak. Lortzen duten onura da munduko enpresa-talenturik onenarekin erlazionatu ahal izatea eta proiektu berritzaileak arin eta arrisku eta kostu kontrolatuen esparruan garatzea.


Question: Jarraituko al du startup-aren eta Venture Client-aren arteko harremanak proiektua amaitu ondoren?

Answer: Jarraitzeko aukera dago, zalantzarik gabe. Behin proiektua amaituta, startup-en eta Venture Client-en arteko harremana aldatuz joango da bi alderdien artean ager litezkeen behar eta motibazioen arabera. Harreman hori modu pribatuan adostu ahalko dute. BIND 4.0 startup-en % 60ek enpresarekiko harremana mantentzen dute gure programan parte hartu eta urtebeteren buruan.


Question: Zer da Venture Client bat?

Answer: Venture Client planteamenduaren arabera, enpresa handiek, esaterako, momentu honetan ditugun 70 bezero korporatiboen modukoek, startup taldeetan inbertitzen dute 4.0 industriako benetako proiektuak garatzeko kontratuak eskainiz. Planteamendu honetan, inbertsioak ez du inolako ondarerik eskatzen trukean, beraz, startup taldeek euren enpresaren jabetza mantentzen dute eta erreferentziako bezero garrantzitsuak lortzen dituzte euren soluzioak mundu errealean ezarri eta eskalatzeko. Bai startup-ek eta baita bezero korporatiboek ere benetako onurak eta emaitzak lortzen dituzte.


Question: Galdera gehiago ditut, norekin jar naiteke harremanetan?

Answer:
Galderak edo iruzkinak helarazi nahi badizkiguzu, jarri harremanetan BIND 4.0 koordinazio taldearekin info@bind40.com helbide elektronikoan. Pozik lagunduko dizugu!
Gogoratu baldintza orokorrak irakurtzeaz.


Question: Zein hizkuntzatan garatzen da programa?

Answer: Programa ingelesez izango da eta gutxienez ere taldeko kide batek hizkuntza maila egokia izan beharko du.


Question: Zenbat balio du?

Answer: Doakoa da. Venture Client diren enpresek ordaintzen dute zuen proiektuaren garapena eta, trukean, ez zaizue inolako partaidetza edo akziorik eskatuko, ez eta parte hartzeagatiko inolako tasarik ere, garatu dugun eredu publiko-pribatuari esker.


Question: Negozio ideia bat daukat, izena eman dezaket?

Answer: Hasierako faseetan eta “ideia fasean” dauden proiektuak ez dira onartuko. BIND 4.0 euren garapen teknologikoa amaitu duten eta produktu/zerbitzua merkaturatzeko prest dauden 4.0 industriaren arloko startup-ei zuzendua dago.


Question: Zein da BIND 4.0ren zazpigarren ediziorako aurreikusitako agenda?

Answer:
BIND 4.0 programaren seigarren edizioaren data garrantzitsuenak
Hautagaiei zuzendutako nazioarteko deialdia / 2022eko uztailak 7
Izena emateko azken eguna / 2022eko irailak 8
Startup-en hautaketa prozesua / 2022eko urria
Azelerazio programaren hasiera / 2023ko urtarrilak 21
Azelerazioa eta 4.0 I proiektuaren garapena / 2022ko otsaila – 2023ko uztaila
Berrikuntzak aurkezteko “Demo Day” jardunaldia / 2022ko uztailak 7


Question: Startup enpresak juridikoki eratuta egon behar du?

Answer: Bai, startup-ek juridikoki eratuta egon behar dute, euren garapen teknologikoa amaituta izan behar dute eta merkaturatzeko prest egon behar dira edo merkatura iritsi berriak izan behar dira.


Question: Nork atzitu ahalko ditu nire dokumentuak?

Answer: Epaimahaia osatuko duten Venture Client-ek eta lehiaketaren arduradunek bakarrik atzituko dituzte startup bakoitzaren dokumentuak. Dokumentuek babes handia izango dute baimenik gabeko sarbideak saihesteko.


Question: Zer da ezagutza intentsiboko enpresa-proiektu bat?

Answer: Ekintzaile + programaren ondorioetarako, ezagutza intentsiboko enpresa-proiektuak dira, enpresaren esperientzia erabiliz, beren ezagutza produktu, zerbitzu, prozesu edo negozio-eredu berriak sortzeko aplikatzen dutenak, berrikuntza eta teknologia bultzatuz.


Question: Zer urrats eman behar ditut laguntza eskatzeko?

Answer:
Lehenik eta behin, «Business Innovation Center» (BIC) baten tutoretzapean egin den edo oniritzia jaso duen enpresa-plan bat eduki behar duzu.
BICek aktiboki parte hartzen dute Ekintzaile + programaren kudeaketan erakunde laguntzaile gisa. Jarri harremanetan hurbilen duzun BICarekin, eskaerarekin lagun diezazun:
Araba
BIC ARABA: Arabako eraberrikuntza-industrialdea A.B. – Centro de empresas e innovación de Alava S.A.
Bizkaia
BIC Bizkaia ezkerraldea: Centro de desarrollo empresarial de la margen izquierda.
Bizkaiko enpresa eta aurrerapen zentrua/ centro de empresas de innovación de Bizkaia (BEAZ).
Gipuzkoa
BIC Gipuzkoa: Gipuzkoako Enpresa eta Berrikuntza Zentroa.
Saiolan.


Question: Zer motatako kanpoko lankidetza edo aholkularitza da diruz lagundu daitekeena?

Answer:
Proiektuaren garapenari berariaz lotutako kanpoko lankidetza eta aholkularitza tekniko adituak baino ez dira finantzatuko.
Beraz, diruz lagundu daitezkeen gastu horietan ez dira sartuko, besteak beste, enpresa-kudeaketari berari buruzko kanpo-lankidetzei eta aholkularitza teknikoei dagozkienak, hala nola auditoretza-zerbitzuekin, kontabilitatearekin edo finantza-aholkularitzarekin lotutakoak edo lan-zuzenbidearen edo zerga-zuzenbidearen esparrukoak.


Question: Ekintzaile + programak langileen kontratazio guztiak diruz laguntzen ditu?

Answer:
Ez. Ekintzaile + programak 70.000 €-raino eskaintzen ditu langile berriak -talde sustatzailekoak ez direnak-, proiektuaren garapenari lotutakoak, sustatzaileen gaitasunak osatuko dituztenak eta Euskadin lan egiten dutenak kontratatzeko.
Ondorio horietarako, autonomia-, ekimen- eta erantzukizun-maila handiko lanbide-kategorietan sartzen direnak soilik hartuko da kontuan, baldin eta lan konplexuak egiten badituzte, eduki intelektual edo giza harreman espezializatuekin, eta ordainsari-kontzeptu errepikariei dagozkien gastuak badira.
Bestalde, ez dira diruz lagunduko enpresa berriko bazkideak kontratatzeko gastuak, ez eta talde bereko enpresetakoak diren pertsonak lekuz aldatzeko gastuak ere.


Question: Ekintzaile + minimis gisa kalifikatutako laguntza da?

Answer: Ez. Minimis laguntzatzat ez kalifikatzeko arrazoia da laguntzen erakunde onuradunak ez izatea diruz lagundu daitezkeen gastu berberetarako beste laguntza-programa batzuen onuradun izan direnak.


Question: Ekintzaile + beste laguntza-programa batzuekin osa daiteke?

Answer:
Bai, Ekintzaile + programak jarraipena ematen dio Ekintzaile eta Barnekintzaile programaren proiektu onuradunei emandako laguntzari.
Gainera, potentzial handiko proiektuak finantzatzeko beste programa batzuekin osatzen da, hala nola Basque Funtsa, AURRERA, Gauzatu Industria, Basque Tek Ventures, Renove Industria 4.0.


Question: Zer baldintza bete behar ditu nire enpresak Ekintzaile+ eskatzeko?

Answer:
EAEn gutxienez jarduera-zentro bat duten pertsona juridiko guztiek eska dezakete, baldin eta Euskal Autonomia Erkidegoan garatzen den Enpresa Plana badute eta hura «Business Innovation Center» (BIC) baten tutoretzapean egin bada, edo honen oniritzia lortu badu enpresa-proiektu berritzaile bati buruz, oinarri teknologikoa, industriala, produktuari-prozesuari lotutako zerbitzuak dituena, edo ezagutza intentsiboko enpresa-proiektu bati buruz, eta honako baldintza hauek betetzen badituzte:
Sortu berriak izatea, hau da, 2021eko urtarrilaren 1etik aurrera Merkataritza Erregistroan (edo antzeko erregistroan) eratu eta inskribatutako enpresa guztiak.
3 urteko epean gutxienez 3 enplegu sortzea aurreikustea.
Enpresa txikia izatea.
EAEko Jarduera Ekonomikoen gaineko Zergari dagokion enpresa-jardueraren epigrafean alta emanda egotea.
Enpresak gutxienez 30.000 euroko kapital soziala –edo kapital soziala gehi jaulkipen- edo onarpen-prima– izatea, guztiz ordainduta eta dagokion erregistroan inskribatuta eskaera aurkeztu aurretik.
Enpresak ez kotizatzea balore-burtsa batean.
Enpresak mozkinak banatu ez izana, eta ez banatzea, laguntzak kitatu arte.
Enpresak beste enpresa baten jarduera bere gain hartu ez izana.
Bere enpresa-plana (Ekintzaile eta Barne-Ekintzaile programen bidez «Business Innovation Center» (BIC) baten tutoretzapean egindakoa), edo, hala badagokio, BIC horien oniritzia duten enpresa-planak gauzatzeko konpromisoa hartzea.


Question: Zenbateko dirulaguntza jasoko dut langileak kontratatzeagatik?

Answer:
€-raino eskaintzen dira langileen lan-kontrataziorako, kontuan hartuta gehienez 35.000 euro izango direla enplegu berri bakoitzeko.
Gainerako gastuak 70.000 euroraino lagunduko dira diruz.
Dirulaguntzaren gehieneko zenbatekoa 100.000 €-koa izango da.


Question: Diruz laguntzen al dira garraioa, hornidurak, prestakuntza edo laguntzaren kudeaketa bezalako gastu eratorriak?

Answer: Ez, ez dira inola ere finantzatuko inbertsioak, hornidura-gastuak, finantza-gastuak, mantenu-gastuak eta lokomozio- eta bidaia-gastuak, prestakuntza-gastuak, kanonak eta lizentziak, aseguruak eta bestelako gastu eratorriak, ez eta 100 eurotik beherako gastuak, eskudirutan egindako ordainketak eta laguntza lortzeko kudeaketari dagozkion gastuak.


Question: Zer baldintza bete behar dituzte diruz lagundu daitezkeen gastuek?

Answer:
Dirulaguntzekin enpresa-proiektu berri bat bultzatzeko gastuak finantzatuko dira, betiere Enpresa Planean sartuta badaude edo hura garatzeko beharrezkoak badira.
Laguntza-eskaeraren dataren ondoren eta 24 hilabeteko gehieneko epean sortuak izatea. Proiektua eskabidea aurkeztu ondoren hasi behar da.
Fakturan jasanarazitako Balio Erantsiaren gaineko Zerga ez da diruz laguntzeko moduko gastutzat hartuko.


Question: Badago gutxieneko zenbatekorik diruz lagundu daitezkeen gastuetarako?

Answer: Bai, diruz lagundu daitezkeen gastuak 70.000 eurokoak izango dira gutxienez.


Question: Zein laguntza eskura ditzake ETE batek arlo honetan?

Answer:
Gaur egun hauexek dira Industria Adimendunaren arloan eskaintzen ditugun laguntzak:
Hazitek programa
Elkartek programa
Azpitek programa
Emaitek Plus programa


Question: Zer da Energibasque estrategia?

Answer: Euskadiko energia sektorearen garapen teknologiko industrialerako estrategia da. Bere helburua da energia sektorearen barruan enpresa eta eragile zientifiko-teknologikoen sare bat sortu eta sendotzea, lagungarri izango dena euskal ekonomiaren espezializazio adimendunerako eta, orobat, aberastasuna, enplegua eta bizi-kalitatea sortzeko Euskadin.


Question: Zeintzuk dira Energibasque estrategiaren balio-kateko arlo estrategikoak?

Answer:
Energibasque estrategiak zortzi arlo estrategiko edo lehentasunezko balio-kate identifikatzen ditu:
Olatu-energia
Energia eolikoa
Eguzki-energia / Energia fotovoltaikoa
Hidrogenoa
Oil&Gas
Sare elektrikoak
Eraginkortasun energetikoa
Mugikortasun elektrikoa


Question: Zein funtzio betetzen dute Energibasque estrategiako teknologia bideratzaileek?

Answer:
Teknologia bideratzaileak energia sektoreko eta harekin lotutako beste sektore batzuetako ezagutza-arloak dira, balio-kate tradizionalen garapena ahalbidetzen dutenak. Presente daude ildo teknologiko, ekintza transbertsal eta ekimen guztietan, eta laguntza ematen diete enpresei -batik bat ETEei- negozio-aukera berriak aurkitzeko. Teknologia bideratzaileen garapenari esker ezagutza sortzen da enpresen eremu tradizionaletik kanpo. Estrategia honek 5 teknologia bideratzaile identifikatzen ditu:
Ekonomia zirkularra
Biltegiratzea
Potentzia-elektronika
Materialak
Digitalizazioa


Question: Zer dira Merkatuaren Aurretiazko Kontsultak (MAK)?

Answer:
Sektore Publikoko Kontratuen Legearen 115. artikuluak espresuki aitortzen du MAK-ren figura, helburutzat daukana kontratazioa prestatzea eta operatzaile ekonomikoak informatzea euren planei buruz eta kontratazioko eskakizunei buruz, prozedura hasi baino lehen.
Bidea dago MAK bat planteatzeko, ezagutzen ez direnean kontratatu nahi den proiektuaren definizioari buruzko alderdi esanguratsuak. Logikoki, proiektua zenbat eta urrunago egon merkatutik, hainbat zalantza edo ziurgabetasun gehiago izaten dira kontratazioaren amaieran lortuko diren emaitzen inguruan. Horregatik, ez dagoenez mugarik MAK bat erabiltzeko ez eta derrigorrik, hauxe esan liteke:
Ohikoa da EPAetan erabiltzea, baina posible da beharrezkoa ez izatea.
Hauek dira MAK baten helburu nagusiak:
Proiektua garatu nahi luketen hautagaiak identifikatzea.
Merkatuko egoera kontrastatzea proiektuaren xedeari dagokionez, zehazteko zein baldintzatan garatu ahal izango litzatekeen lizitazio bat; eta lizitazio hori prestatzeko kontuan hartuko dira jaso diren erantzunak.
Azkenik, argitu behar da MAK baten emaitzak ez direla lotesleak, ez operatzaile ekonomikoarentzat ez administrazio publikoarentzat ere. Horrek esan nahi du:
MAK baten emaitzak ez direla lotesleak kontsulta abiarazi duen administrazio publikoarentzat, eta honek ez daukala zertan emaitza horiek inplementatu edo zertan lizitazioa argitaratu (nahiz eta ohikoena izan MAKarekin zerikusia duen lizitazio bat argitaratzea).
Kontsulta prozesuan eman dituzten erantzunak ez direla lotesleak operatzaile ekonomikoentzat, eta hauek ez daukatela, beraz, inolako obligaziorik argitaratzen den lizitaziora aurkezteko. Ginera, lizitaziora aurkeztekotan, aukera izango dute bakarka edo taldean (hau da, ABEE baten bidez) aurkezteko, kontuan hartu gabe nola erantzun dioten MAKeko proposamenari.


Question: Kanpoko enpresa adituak kontratatzen badira, zer baldintza bete behar dituzte?

Answer:
Sektore publiko bateko erakundea ez izatea.
Ez izatea zuzeneko edo zeharkako parte-hartzerik laguntzaren erakunde eskatzailearekin % 25ean edo gehiagoan, ez eta haren gobernu-organoetan erabakitzeko gaitasunik ere.


Question: Proiektu berarentzat beste dirulaguntza batzuk eska ditzaket?

Answer: Bai, baina proiektu berari esleitutako laguntzek eta dirulaguntzek ezingo dute jardueraren kostua gainditu.


Question: Dirulaguntza kudeatzeko aholkularitzaren gastuak gehitu ditzaket?

Answer: Ez, dirulaguntza tramitatzeko eta kudeatzeko aholkularitza-gastuak ezin dira egotzi.


Question: Zein da likidazio-eskaera aurkezteko epea?

Answer:
Bi hilabetekoa proiektua exekutatzen den egunetik aurrera.
Proiektua onarpen-ebazpena eman baino lehen amaitzen bada, epea bi hilabetekoa izango da ebazpen hori jakinarazten den egunetik zenbatzen hasita.


Question: Gutxieneko aurrekontua behar da?

Answer:
Bai.
Berrikuntza-proiektuen kasuan, 50.000 euroko aurrekontua izan behar du gutxienez.
Funtsezko ekintza osagarrientzat, gutxienekoa 10.000 eurokoa da.


Question: Zein da subentzionatutako proiektua exekutatzeko epea?

Answer: 12 hilabete proiektua hasi denetik zenbatzen hasita, eta, nolanahi ere, eskaera egin eta hurrengo urteko urriaren 3a baino lehen.


Question: Zer dokumentazio aurkeztu behar da berrikuntza bultzatzeko ekintza osagarrien proiektu baten likidazio-eskaerarekin batera?

Answer:
Fakturak, ordainagiria, likidazioaren memoria teknikoa eta ekonomikoa.
Gainera, Kudeabide funtsezko ekintzaren kasuan, eskaera egin aurreko 12 hilabeteei dagokien alta-egoeran dauden enpleguen batez besteko plantillari buruzko informazioa.


Question: Zer dokumentazio entregatu behar da berrikuntza-proiektu baten likidazio-eskaerarekin batera?

Answer:
Justifikazioko kontua, auditoretza txostenarekin.
Dirulaguntzaren baldintzak betetzen direla justifikatzen duen jarduketa-memoria, egindako jarduerak eta lortutako emaitzak adieraziz.
Izango dituen jardueren kostuaren memoria ekonomikoa: gastuen eta/edo inbertsioen zerrenda klasifikatua, jardueraren zeharkako kostuak, fakturak, diruz lagundutako jarduera finantzatu duten beste diru-sarrera edo dirulaguntza batzuen zerrenda xehea eta DLOren 31.3. artikulua aplikatuz eskatu behar diren hiru aurrekontuak.
Kontu Auditoretzen Erregistro Ofizialean inskribatutako auditoretzak igorritako kontuen auditoretza-txostena sinatuta.
Proiektuaren gastuaren ziurtagiria, aldibereko dirulaguntzen erantzukizunpeko adierazpenarekin.


Question: Noiz ordainduko dute dirulaguntza?

Answer:
Dirulaguntzaren % 60 esleipenaren ebazpenaren ostean ordainduko da, aurrerapen modura.
Gainerakoa, proiektua amaitzean eta zuzen justifikatutakoan.


Question: Noiz jakingo dut ea nire eskaera onartu duten?

Answer: Ebazteko gehieneko epea sei hilabetekoa izango da, eskaerak aurkezteko epea amaitzen denetik zenbatzen hasita. Aipatutako epean ebazpenik ematen ez bada, ezetsi egin dela ulertuko da.


Question: Zer dokumentazio eman behar zaio Fast Track Innobideaki?

Answer:
Legezko ordezkariak sinatutako erantzukizunpeko adierazpena.
Ordezkariaren notario-ahalordea.
Finantza-erakundearen egiaztagiria, kontu korrontearen titulartasuna enpresa onuradunaren izenean dagoela frogatzeko eta zenbakia zein den zehazteko.
Proiektuaren memoria tekniko eta ekonomikoa (kontsultatu oinarriak xehetasunak ikusteko).
Proiektuko lanak egiteko kontratatutako enpresa hornitzaileek igorritako eskaintzen kopia.
30.000 eurotik gorako dirulaguntzen eskaerentzat, ROACen inskribatutako auditorearen erantzukizunpeko adierazpena edo ziurtagiria.
KUDEABIDEren funtsezko ekintza osagarrientzat: dirulaguntza eskatu aurreko 12 hilabeteetan alta emanda dauden enpleguen batez besteko plantillaren ziurtagiria eta Kudeaketa Aurreratutako Hasierako Alderaketa Txostena, Kudeaketa Diagnostikoa, Plan Estrategikoa edo Kudeaketa Plana.


Question: Nola eskatzen da Fast Track Innobideak?

Answer: Eskaera eta eskaerarekin lotutako kudeaketa guztiak bitarteko elektronikoen bidez egiten dira, programaren webgunearen bitartez.


Question: Enpresek zer baldintza bete behar dituzte Fast Track Innobideak eskatzeko?

Answer:
Jarduera industrialaren edo EAEko prozesu industrialarekin lotutako zerbitzuen zentro bat duen ETE bat izatea eta Euskadiko EJZn alta emanda egotea.
Kudeaketa Aurreratua – KUDEABIDEren bitartez berrikuntza sustatzeko dirulaguntzen lerroaren kasuan, 50 enpleguko plantilla izatea gutxienez dirulaguntzaren eskaera aurkeztu aurreko 12 hilabeteetan.


Question: Zer laguntza daude arlo honetan ETE batentzat?

Answer:
Egun, hauek dira industria adimendunaren arloan eskaintzen ditugun laguntzak:
Hazitek Programa
Elkartek Programa
Azpitek Programa
Emaitek Plus Programa


Question: Nola jakin zein tamainatakoa den nire enpresa?

Answer: Deskargatu hemen “ETE kontzeptuaren definizioari buruzko erabiltzailearen gida”, non azaltzen den zer hartu behar den kontuan eta nola kalkulatzen den enpresaren tamaina.


Question: Proiektua hasi bada laguntza Euskal Herriko Aldizkari Ofizialean argitaratu baino lehen, aurkeztu daiteke laguntza-eskaera tramitera?

Answer: Bai, baldin oinarriak argitaratu eta hurrengo bi hilabeteen barruan aurkezten bada.


Question: Laguntza hau bateragarria al da beste organismo batzuen laguntzekin?

Answer: Bai, baldin laguntza guztien baturak ez badu gainditzen proiektuaren kostu osoa.


Question: Zein da programa honetako dirulaguntzaren portzentajea onartutako aurrekontuarekiko?

Answer:
Dirulaguntzaren portzentajea laguntza eskatzen duen enpresaren tamainaren araberakoa da:
Mikroenpresa edo Enpresa txikia bada: % 50.
Enpresa ertaina bada: % 35.
Enpresa handia bada: % 25.


Question: Programa honetako dirulaguntzaren gehienezko zenbatekoa proiektu bakoitzeko al da?

Answer: Enpresa onuradun bakoitzeko gehienezko dirulaguntza 18.000 eurokoa da, eta proiektu bat baino gehiagorentzat izan daiteke


Question: Ba al dago dirulaguntzaren gehienezko zenbatekorik programa honetan diruz lagundu daitekeen kontzeptu bakoitzeko?

Answer: Bai, hardware edo/eta softwarerako gehienezko zenbatekoa 9.000 € da, eta aholkularitza edo/eta ingeniaritzako gastuetarako gehienezko zenbatekoa, 18.000 €.


Question: Enpresak lau urteko plan estrategikoa egin nahi du. Zein programa-ildotan aurkez zenezake laguntza-eskaera?

Answer: Lehenik eta behin, ea enpresa horrek aurretik plan estrategikoak egin dituen jakin behar dugu. Erantzuna baiezkoa bada, Plan Estrategikoa ez da diruz lagunduko Programaren ildo batean ere, ez baita berrikuntza-proiektu bat, eta ez baitu nahi enpresaren kudeaketa-sistematikan tresna berri bat sartzea, tresna hori lehendik ere txertatuta egongo litzatekeelako. Beste kasu bat izango litzateke enpresak aurretik Plan Estrategikorik egin izan ez balu; kasu horretan, tresna hori konpainiaren kudeaketa-sistematikan txertatu nahi dela ulertuko litzateke. Hala balitz, (Kudeabide) Kudeaketa Aurreratua linean sar liteke.


Question: Enpresari interesatzen zaio Kudeaketa Aurreratua lortzera bideratutako ezarpenak egitea, baina ez dauka Euskalit-en kontrastea. Zer egin behar du?

Answer: Enpresak 50 enplegutik gorako batez besteko plantilla duen Jakin behar dugu laguntza eskatu aurreko 12 hilabeteetan. Erantzuna ezezkoa bada, enpresak dagokion lurralde historikoari dagokion foru-aldundian indarrean dagoen Kudeabide Programan aurkeztu beharko du eskabidea. Kasu horretan, nahitaezkoa izango da Euskaliten laguntzarekin egindako kontrastea izatea. Aldiz, batez besteko plantilla gisa 50 enplegu edo gehiagoko enpresen kasuan, enpresak laguntza-eskaera aurkeztu ahal izango dio SPRIri, eta Euskaliten kontrastearen ordez honako dokumentu hauetako bat aurkeztu ahal izango du: enpresak berak egindako kontrastea, barneko bitartekoekin edo kanpoko aholkulari baten laguntzarekin. Diru-laguntza jasotzeko aurkeztu nahi den proiektua behar bezala identifikatzen duen Plan Estrategikoa edo Kudeaketa Plana.


Question: Zer informazio agertu behar da fakturak ordaindu direla egiaztatzen duten banku-egiaztagirietan?

Answer: Innobideak programaren araudia argia da puntu honetan. Kanpoko enpresa adituek egindako fakturak ordaindu direla ziurtatzeko, finantza-erakundeak egindako ordainagiriak aurkeztea eskatzen du araudiak. Egiaztagiri horietan honako datu hauek agertu behar dira, argi eta garbi: ordainketa egiten duen erakundea, zein erakunderi ordaintzen zaion, ordainketaren data, ordainketaren zenbatekoa eta, oso garrantzitsua, ordaintzen den fakturaren edo fakturen zenbakia.


Question: Zenbat eskaera aurkez ditzaket Programan?

Answer: Zure enpresak argi eta garbi bereizitako proiektu adina laguntza-eskaera aurkez ditzake laguntza-programaren deialdiaren epean. Hala ere, argi eta garbi desberdinak diren proiektuetara mugatu behar da, bai helburuagatik, bai jorratzen duten gaiagatik.


Question: Egiazta al dezaket fakturak ordaindu direla finantza-erakundeari bidalitako ordainketa-sortaren bidez?

Answer: Ez. Araudia argia da puntu honetan. Proiektuan parte hartu duten enpresa adituek emandako fakturen ordainketa bankuko dokumentazioaren bidez egiaztatu behar da. Agiri horretan, gutxienez, honako informazio hau jasoko da argi eta garbi: ordainketa egiten duen erakundea, zein erakunderi ordaintzen zaion, ordainketaren data, ordainketaren zenbatekoa eta, oso garrantzitsua, ordaintzen diren fakturaren edo fakturen zenbakia. Ordainketa-bidalketa enpresak berak sortutako informazioa da, eta ez du modu frogagarrian egiaztatzen fakturak ordaindu direnik.


Question: Nire enpresan, dagoeneko, programan sar daitekeen proiektu bat egiten ari gara. Posible al da dagoeneko hasita dagoen proiektu baterako laguntza lortzea?

Answer: Ez. Programaren oinarriek 6. artikuluan adierazten duenez, diru-laguntza jaso dezaketen jarduerak laguntza-eskabidea elektronikoki aurkeztu ondoren hasi beharko dira, deialdiaren urte naturalaren barruan, eta gehienez ere hamabi hilabeteko epean ezarri beharko dira, laguntzaren hasierako eskabidean aitortutako proiektua hasten den egunetik zenbatzen hasita, eta, edonola ere, 2023ko urriaren 13a baino lehen.


Question: Nire enpresa Euskal Herritik kanpo dago, baina bulego komertzial bat dugu bertan. Nire enpresa programaren onuradun izan daiteke?

Answer: Ez. Programaren arabera, enpresa eskatzaileak onuradun izateko baldintza guztiak bete behar ditu Euskal Autonomia Erkidegoan duen instalazioan. Merkataritza-jarduera ez dator bat INNOBIDEAK programan jasotako jarduera onuradunen motarekin: Industria-enpresak eta produktua-industria-prozesuarekin lotutako zerbitzu-enpresak.


Question: Enpresa talde bateko kide gara. Egingo dugun proiektua talde osoan ezarriko da. Finantzatu al daiteke proiektua?

Answer: Bai, baldin eta lana gutxienez laguntzaren onuradun den enpresa eskatzailean egiten bada eta bertan ezartzen bada. Halaber, enpresa onuradunean ezartzeari buruzko kanpoko enpresa adituaren kostuak bakarrik onartuko dira.


Question: Zer dira entregagarriak?

Answer: Proiektuaren esparruan egiten den lanaren emaitza gisa sortzen diren dokumentuak dira. Dokumentu horiek proiektuaren ataza edo fase bakoitzaren emaitza partzialak eta proiektuaren azken emaitzak jasotzen dituzte. Dokumentu horiek diruz lagundutako proiektua amaitzean enpresak SPRIri likidazio-eskaerarekin batera aurkeztu behar dion dokumentazioaren zati dira.


Question: Zer epe dugu proiektua gauzatzeko?

Answer: Erakunde eskatzaileak berak ezartzen du proiektua gauzatzeko epea, programarako laguntza-eskaeran proposatutako proiektuaren hasiera-data eta amaiera-data adierazi beharko baititu. Hala ere, diru-laguntza jaso dezaketen jarduerak laguntza-eskaera elektronikoki aurkeztu ondoren hasi beharko dira, deialdiaren urte naturalaren barruan, eta gehienez ere hamabi hilabeteko epean ezarri beharko dira, laguntzaren hasierako eskaeran aitortutako proiektua hasten den egunetik zenbatzen hasita, eta, nolanahi ere, 2023ko urriaren 13a baino lehen.


Question: Gure proiektua moteltzen ari da, eta ezin izango dugu aurreikusitako datan amaitu. Luzatu al dezaket gure proiektua gauzatzeko epea?

Answer: Bai, baldintza jakin batzuetan. Programaren araudiak, 14. artikuluan, honako hau adierazten du: «Erakunde onuradunek eskatu eta justifikatu ondoren, SPRIk egin beharreko jardueren exekuzioa atzeratu ahal izango du, eta horrek, nahitaez, laguntzaren zati bat ordaintzean atzerapen proportzionala eragingo du». Atzerapen hori SPRIri eskatu beharko zaio, laguntzaren hasierako eskabidean proiektuaren amaiera-datatzat deklaratutako data baino lehen. Eskatutako geroratzeak ez du inola ere ekarriko proiektua gauzatzean gehienez ere hamabi hilabete irautea, oinarri hauen 6.2 artikuluan ezarrita dagoen moduan, ezta 2023ko urriaren 13ko epemuga gainditzea ere.


Question: Zein da nire proiekturako lor dezakedan gehienezko diru-laguntza?

Answer: Proiektu batek lor dezakeen diru-laguntza kostu hautagarrien % 50ekoa izango da, 250.000 euroko mugarekin. Hala ere, muturreko berezitasuna duten proiektuek (berrikuntzak esanguratsuak badira eta erakundean eragin handia badute) muga hori gainditu ahal izango dute.


Question: Noiz ordaindu behar ditut hornitzaileek egindako fakturak?

Answer: Proiektuan parte hartzen duten hornitzaileek egindako fakturen ordainketa-data enpresak ordainduko du, enpresa eskatzailearen eta dagokion kanpoko enpresaren arteko akordioaren, kontratuaren eta hitzarmenaren arabera. Hala ere, faktura guztiak ordainduta egon beharko dira SPRIri dagokion likidazio-eskaera aurkezten den egunean, Programaren araudiak 15. artikuluan (Diru-laguntzaren justifikazioa) ezartzen duenaren arabera.


Question: Zer da Proiektuaren Memoria?

Answer: Enpresa eskatzaileak laguntza-eskaerarekin batera aurkeztu behar duen dokumentua da. Dokumentu horretan, enpresa eskatzaileak datu orokor batzuk ematen ditu, hala nola proiektuaren hasiera- eta amaiera-data, proiektuaren helburua, proiektuaren garapenerako plangintza, lanaren irismena eta espero diren entregagaiak, garatu beharreko zereginen zerrenda, proiektua gauzatzearekin zerikusia duten pertsonak eta proiektuarekin lotutako eta oso garrantzitsua den kostuak, enpresaren egungo egoeraren eta proiektuak gauzatu nahi duen erronkaren arteko berrikuntza maila edo diferentziala. SPRIk Proiektuaren Memoriaren eredu bat eman du Programaren web-orrian.


Question: Zer gertatzen da proiektua hasieran aurreikusitako data baino lehen amaitu badut?

Answer: Enpresak hasieran eskaeran ezarritako amaiera-data baino lehen aurkeztu ahal izango du likidazio-eskaera, betiere proiektua osorik egin bada eta dagozkion faktura guztiak ordaindu badira. Behin likidazio-eskaera aurkeztuta, enpresak ezin izango du beste likidazio-eskaerarik aurkeztu, ezin izango du proiektua gauzatu, eta amaitutzat emango da.


Question: Zenbat enpresa behar dira lankidetza-proiektu bat eratzeko?

Answer: Lankidetza-proiektu bat eratzeko gutxienez bi enpresa egon behar dira. Hala ere, kontuan izan behar da horiek guztiek Programaren araudian deskribatutako erakunde onuradunaren baldintzak bete beharko dituztela. Era berean, justifikatu egin behar da proposatutako enpresa guztien parte-hartzea beharrezkoa dela proiektua gauzatzeko, eta saihestu egin behar dela proiektu-partzuergoaren konfigurazioa beharrezkoa ez den edo behartua dagoen lankidetza-proiektuak eratzea.


Question: Hornitzaile berriak sar ditzaket nire proiektuan, kostuak aldatu edo zerbitzuaren irismena birplanteatu SPRIri laguntza-eskaera aurkeztu ondoren?

Answer: Ez. Aurkeztutako laguntza-eskaerak dokumentu ofizial bat osatzen du, eta ez du aldaketarik onartzen irismenari, kostuei edo parte-hartzaileei dagokienez. Proiektu-eskaera aurkeztu ondoren, itxitzat eta irmotzat jotzen da. Proiektuaren konfigurazioan aldaketak egin behar badira, enpresak uko egin beharko dio aurkeztutako espedienteari, eta laguntza-eskabideak aurkezteko epea oraindik irekita badago soilik aurkeztu ahal izango du beste eskaera bat, hornitzaile berriak, kostuak eta irismena barne hartuta, dagokion justifikazio-dokumentazioarekin batera.


Question: Has naiteke nire proiektuan lanean SPRIren laguntza-ebazpena jaso ez badut?

Answer: Bai. Behin INNOBIDEAK programarako laguntza-eskaera aurkeztuta, enpresak proiektua has dezake. Hala ere, laguntza ukatzeko aukera kontuan hartu behar da. Beraz, enpresa arriskuan egongo da lanean, eta proiektuaren kostuak bere gain hartuko ditu Programaren baterako finantzaketarik gabe. Proiektua, nolanahi ere, laguntza-eskaera SPRIri aurkeztu ondoren hasi beharko da, eta eskaera horretan proposatutako proiektuaren hasiera-datarekin bat etorriz.


Question: Laguntzaren onuradun izateko, enpresak lanaldi osoko batez besteko plantilla gisa gutxieneko langile kopuru bat izatea ezartzen du programak. ABLEen bidez kontratatutako behin-behineko langileak zenbatzen al dira?

Answer: Ez. Enpresari eskatzen zaion batez besteko plantilla honako dokumentu honen bidez ziurtatu behar da: txostena: alta-egoeran dauden langileen batez besteko plantilla. Dokumentu hori Gizarte Segurantzaren Diruzaintza Nagusiak ematen du. Dokumentu horretan, laguntza-eskaeraren aurreko 12 hilabeteetako enplegu-kopurua adierazi behar da, programaren oinarriek lerro bakoitzean eskatzen duten gutxienekoaren berdina edo handiagoa. Kopuru hori lortzen ez bada, hamarren batzuengatik bada ere, enpresak ez du beteko programaren onuradun izateko ezarritako baldintza.


Question: Zein da izen-emate epea?

Answer: Zerbitzua zabalik dago 2021ean zehar.


Question: Zein abantaila lor ditzaket Inplantariak zerbitzuarekin?

Answer:
Gehiago saltzea (eskaeren % 37ak hala esan du).
Gehiago aurreztea, barne kudeaketa optimizatuz (eskaeren % 45ak hala esan du).
Bezeroarentzako arreta zerbitzuaren kalitatea hobetzea (eskaeren % 50ak hala esan du) eta, beraz, bezero gehiago leialtzea (eskaeren % 20ak hala esan du).
Bezero berri gehiago atzematea (eskaeren % 60ak hala esan du).
Markaren irudia hobetzea (eskaeren % 75ak hala esan du).


Question: Hainbat tresna teknologikori buruzko aholkularitza ematen duzue. Zertarako balio dute tresna horiek?

Answer:
Hauexek dira Inplantalariak aholkularitza-zerbitzuaren helburuak:
Salmentak ugaritzea, bitarteko digitalen bidez salmenta kanal berriak irekiz.
Bezero berriak atzematea, enpresa sustatuz bezero potentzialek bilatzen zaituzten tokietara zuzendutako kanpainen bidez.
Bezeroekin digitalki elkarreragitea, euren premiak ezagutzeko eta, horrela, euren eskaerei aurre hartzeko, eta zerbitzu bereizgarri batekin leialdu ahal izateko.
Kostuak eta denborak aurreztea, eskuz egiten diren zereginak edo zeregin errepikakorrak sinplifikatuz edo ezabatuz.
Eraginkorrago izatea, lan kolaboratiborako eta telelanerako bitartekoak eta tresnak eskuratuz.
Edozein tokitan bulego bat izatea, urruneko sarbideekin, bilera telematikoekin eta zereginen kudeatzaileekin, horrela lantaldeak edozein tokitatik zuzentzeko.
Zerbitzua bizkortzea, smartphone-en erabilpena optimizatuz bulego mugikor gisa, eta zereginak automatizatuz gizakiaren esku-hartzerik beharko ez duten sentsoreekin edo aginduekin.
Zure enpresa segurtatzea eta zibererasoen inpaktua saihestea.
Zure negozioa lehiakideengandik bereiziko duten teknologia gorakor berriak ezagutzea, hala nola errealitate birtuala (prestakuntza emateko edo makinen mantenimendua egiteko), mikroenpresei aplikatutako sentsoreak (energia eraginkortasuna lortzeko) edo piezen jarraipena egiteko gailuak.


Question: Nolakoak dira gure esku jartzen dituzuen teknologiak?

Answer:
Hauek dira zuentzat aukeratu ditugun teknologien ezaugarriak:
Berehala erabiltzen hasteko modukoak.
Funtzionaltasun errazekoak eta enpresa eskatzaileen profil teknologikoei aplikatzeko modukoak.
Gaikuntza-, instalazio- eta egokitzapen-ahalegin txikia behar dutenak.
Kosturik gabekoak edo kostu oso txikikoak.
Inguruko erabilpen-eredu eta erreferentzien arabera ezarritakoak.


Question: Nola egin dezaket bat ekimenarekin?

Answer: Euskadiko industri arloko 16 klusterretako baten bidez.


Question: Laguntza espezifikorik badago?

Answer: Hurrengo faseetarako aurreikusten da laguntza-mekanismo espezifikoak identifikatzea euskal industriaren deskarbonizazioa bultzatzeko.


Question: Zer da Net-Zero Basque Industrial Super Cluster?

Answer: Ekimen bat, helburutzat daukana azkarrago egitea zero isuri garbiranzko trantsizioa, bultzada bat emanez industria arloko energia-kontsumoaren deskarbonizazioari eta eraginkortasun energetikoari, eta merkatu-aukerak sortuz garapen teknologikoan eta berrikuntzan oinarrituta.


Question: Zein da dirulaguntzaren intentsitatea?

Answer: Onartutako aurrekontuaren % 50ekoa da, enpresa onuradun bakoitzeko 100.000 €ko mugarekin.


Question: Programa hau bateragarria al da beste erakunde batzuen beste laguntza batzuekin?

Answer: Bai, betiere guztien baturak ez badu proiektuaren kostu osoa gainditzen.


Question: Zein da programaren enpresa onuradunak enpresa hornitzaileen gutxieneko 3 eskaintza eskatu behar izateko ezarritako zenbatekoa?

Answer: Diruz lagundu daitekeen gastu bakoitzeko proiektuaren kostua 15.000 eurokoa edo handiagoa denean (BEZik gabe).


Question: Zer motatako enpresek jardun dezakete programa honetan proiektuen hornitzaile gisa?

Answer: Dirulaguntzaren xede den proiektuaren jardun-eremuetan espezializatutako enpresak izan beharko dira, eta antzeko proiektuetan esperientzia dutela egiaztatu beharko dute.


Question: Zer jaso behar du aurkeztutako proiektuaren eskaintza tekniko eta ekonomikoak?

Answer:
Enpresaren jarduera eta egungo egoera (teknologiari dagokionez).
Detektatutako arazoa / premia. Lortu nahi diren helburuak.
Egin beharreko aholkularitza- eta/edo garapen-lanen, eta produktuaren/zerbitzuaren nahiz proiektuan sortuko diren dokumentuen azalpena.
Dirulaguntza jasoko duen proiektuaren bidez egingo diren hardware- eta lizentziainbertsioen azalpena. Argitu proiektuarekin duen lotura eta zergatik den beharrezkoa.
Ezarriko den Adimen Artifizial Aplikatuko eta Datuaren Estrategiako soluzioaren azterketa zehatza.
Adimen artifizial aplikatuko proiektua bada, adimen artifizialeko algoritmoen erabilera egiaztatzen duten ebidentziak sartu beharko dira.
Aurrekontu banakatua, bere baitan hartuz aholkularitza edo/eta garapeneko kostuak, lizentziak eta hardwarea (hala badagokio).
Egin behar den zeregin bakoitzarentzat balioetsitako ordu kopurua (dedikazioak).
Proiektua gauzatzeko egutegia


Question: Zer jaso behar du egindako lanak egiaztatzen dituen memoria teknikoak?

Answer:
Konpondutako arazoa/premia. Lortutako helburuak.
Eginiko aholkularitza- eta/edo garapen-lanak eta proiektuan sortutako dokumentuak.
Aholkularitza zerbitzuaren barruan eginiko lanen deskargu zehatza, bertan adieraziz eskaini zaion ordu kopurua (aholkulariaren/teknikariaren izena, data, zeregina, eskainitako denbora, eta proiektua justifikatzeko eta aurrekoekin lotura duen bestelako edozein datu).
Dirulaguntzaren xede den proiektuarekin lotutako hardware eta lizentzia arloko inbertsioen azalpena eta frogak (pantaila-argazkiak, argazkiak…). Azaldu erlazioa eta zergatik diren beharrezkoak.
Fakturatutako zenbatekoak banakatuta, orobat adieraziz aholkularitza- edo/eta garapenkostuak, lizentziak eta hardwarea edo hodeiko zerbitzuak (hala badagokio).


Question: Zer dokumentazio eskatzen da likidazio-eskaerarekin batera?

Answer:
Gastu eta inbertsio hautagarrien fakturen kopia, banakatuta ageriko direlarik aholkularitza eta/edo ingeniaritzako gastuak eta hardware eta software kostuak.
Finantza-erakundearen ordainagirien kopia.
Egindako lanak egiaztatzeko memoria teknikoa. Erakunde hornitzaileak egingo du, behin proiektua gauzatu ondoren.
Finantza-erakundearen egiaztagiriaren fotokopia, kontu korrontearen titulartasuna onuradunaren izenean dagoela frogatzeko eta zenbakia zein den zehazteko (IBAN).
Enpresaren legezko ordezkariak emandako ziurtagiria, parte-hartzaileak, ordutegidedikazioa eta ordutegi-kostua zehaztuta.


Question: Nola ordaintzen da laguntza?

Answer: Dirulaguntzaren ordainketa aldi bakar batean egingo da, 12. artikuluan eskatutako likidazioeskaera eta justifikazio-dokumentazioa aurkeztu ondoren.


Question: Zein da proiektua egiteko epea?

Answer:
12 hilabete, eskaera aurkezten denetik, eta, nolanahi ere, 2026ko martxoaren 31 baino lehen.
Ezin da epea luzatu.


Question: Laguntza hau Minimis gisa hartzen da?

Answer: Bai, eta honek erakunde onuradun batek guztira jaso dezakeen minimis laguntza 300.000 eurotik gorakoa ezin izango dela esan nahi du, uneko ekitaldi ekonomikoa eta aurreko bi ekitaldien barruan hartuta.


Question: Nola egiaztatzen da euskarazko softwarearen inplementazioa?

Answer: Tresna euskaraz eskuragarri dagoela justifikatzeko ebidentziak sartu beharko dira memorian.


Question: Hainbat proiektu aurkez daitezke?

Answer: Bai, enpresa onuradun bakoitzeko urteko gehieneko dirulaguntza 100.000 €-koa da, baina proiektu desberdinen artean bana daitezke. Proiektu bat baino gehiago aurkeztuz gero, eskabide berean edo desberdinetan aurkez daitezke.


Question: Hornitzaile bat baino gehiago egon daiteke?

Answer: Bai, proiektua hainbat hornitzailek egin daiteke.


Question: Ba al dago gehieneko kopururik diruz lagun daitekeen kontzeptu bakoitzerako?

Answer:
Bai, «Datuaren Estrategiako Aholkularitza» proiektuen tipologiarako, deialdi honetako proiektu bakoitzeko gehieneko dirulaguntza 5.000 eurokoa izango da.
Gainerako tipologietarako, aholkularitza- eta/edo garapen-kontzeptuetarako gehienez onar daitekeen aurrekontua 100.000 €-koa da.
Barne-gastuen kontzeptuak hauek biltzen ditu: enpresa eskatzaileko barneko langileen dedikazioari lotutako gastuak, proiektuari egotzitakoak. Gehienez ere, proiektuan onartutako aurrekontu osoaren % 10 onartuko da, eta gehienez ere 30 euro orduko.
Ez dago maximorik hardware eta lizentzietarako.


Question: Zein da gehienezko diru-laguntza?

Answer: Eskaera bakoitzeko eta enpresa bakoitzeko gehieneko diru-laguntza 30.000 €-koa izango da.


Question: Zein da proiektuak gauzatzeko gehienezko epea?

Answer: Proiektuak hasi eta gehienez ere 12 hilabeteko epean gauzatu beharko dira.


Question: Zein da laguntza-eskabidearekin batera aurkeztu beharreko dokumentazioa?

Answer:
Legezko ordezkariaren notario-ahalordearen kopia. Onuraduna langile autonomoa bada, Foru Aldundiko edo dagokion udaleko Ogasun Departamentuaren ziurtagiria, jarduera ekonomikoa eguneratua egiaztatzen duena.
Erakunde onuradunaren IFZ.
Telekomunikazio-operadorearen eskaintza ekonomikoa, alta-kuota eta hileko tarifa errepikariak banakatuta.
Gutxienez hiru telekomunikazio-operadoreri eskaintza eskatu zaiela frogatu beharko da, oinarri hauek argitaratu aurretik hasitako proiektuetarako 6.4.e) artikuluan adierazitakoari kalterik egin gabe.
Onuradunaren izenean dagoen kontu korrontearen (IBAN) titulartasuna eta zenbakia egiaztatzen dituen finantza-erakundearen ziurtagiriaren kopia.


Question: Zein da likidazio-eskabidearekin batera aurkeztu beharreko dokumentazioa?

Answer:
Alta-kuota jasotzen duen zerbitzu-hornitzailearen fakturaren kopia.
Finantza-erakundearen ordainketa-frogagirien kopia.


Question: Beste administrazioren batek diruz lagundutako eremu batera zuzendutako proiektu bat diruz lagundu al daiteke?

Answer: Ez. Ez dira diruz laguntzeko moduko jarduketatzat hartuko eremu geografiko espezifiko batean sarea hedatzeko proiektuak, baldin eta dagoeneko administrazio batek edo hari atxikitako erakunde batek emandako laguntzak onartuta eta indarrean badaude.


Question: Zer motatako erakundeek jaso dezakete laguntza-programa hau?

Answer:
Programa honetan jasotako laguntzak enpresek jaso ahal izango dituzte, edozein tamainatakoak direla ere, bai eta enpresa pribatuen elkarteek, Kontserbaziorako Hirigintza Erakundeek, Erkidegoek eta/edo enpresa-elkarteek, enpresa-lokalen jabeen elkarteek eta/edo haien errentariek eta Euskadiko garapen-agentziek. Hori guztia, baldin eta:
A) Euskal Autonomia Erkidegoan jarduera-zentro bat izatea.
B) Beren jarduera ekonomikoko eremu geografiko batean zentratzea, non enpresek ez duten aukerarik banda zabaleko seiehun (600 Mbps) megabit simetriko segunduko edo gehiagoko zerbitzuak kontratatzeko, eta, beraz, zerbitzu horiek ematen dituzten sareetatik isolatuta egotea.


Question: Zein proiektuk jaso dezakete diru-laguntza?

Answer: Enpresek gutxienez 600 Mbps simetriko dituen Banda Zabal Ultra-azkarraren zerbitzuak kontratatzea ahalbidetzen duten telekomunikazio-sareak hedatzeko proiektuak laguntzeko moduko jardueratzat hartuko dira.


Question: Zer da Gaitasun Digital Profesionalak programa?

Answer: IKANOS izeneko metodologiaren bidez, enpresaren Gaitasun Digital Profesionalak diagnostikatzea eta ebaluatzea ahalbidetuko duen plan bat garatzeko behar den aholkularitza espezializatua eskaintzen duen programa da.


Question: Nola eska dezaket Gaitasun Digital Profesionalak programa?

Answer:
Gaitasun Digital Profesionalak programa eskatzeko prozesua zure enpresaren Diagnostiko Digital Profesionala egiteko programan parte hartzen duten aholkularitza- eta aholkularitza-erakundeetako batekin harremanetan jarriz hasten da.
Ondoren, hautatutako erakundearekin lankidetzan, garatu beharreko proiektuaren ezaugarriak zehaztuko dira eta programaren eskaera bidaliko da.
Eskaeraren ebazpena jaso ondoren, enpresaren konpetentzia digital profesionalak aztertzeko eta hobetzeko proiektua jarriko da abian.
Azkenik, proiektua garatu ondoren, likidazio-eskaera bete beharko da, egindako proiektuaren txostenak erantsita.


Question: Zer eskaintzen du Gaitasun Digital Profesionalak programak?

Answer: Giza baliabideetan eta digitalizazioan espezializatutako aholkularien zerbitzuak eskuratzea, IKANOS eredua ezartzeko gai direnak, zure lantaldearen gaitasun digital profesionalen diagnostiko- eta ebaluazio-proiektu bat garatzeko.


Question: Programak barne hartzen al ditu aholkularitza-zerbitzuak proposatutako prestakuntza-ekintzak?

Answer: Programan ez dira sartzen aholkulari espezializatuak garatutako diagnostiko- eta ebaluazio-proiektutik erator daitezkeen prestakuntza-ekintzak.


Question: Zer diruz laguntzen du Gaitasun Digital Profesionalak programak?

Answer: Programak IKANOS eredua ezartzeko aholkularitza-zerbitzuak eta hautatutako aholkulariaren laguntzarekin eredu honen bidez egingo den diagnostiko- eta ebaluazio-plana baino ez ditu diruz lagunduko.


Question: Zer da IKANOS eredua?

Answer: IKANOS eredua enpresa bateko langileen gaitasun digital profesionalak diagnostikatu eta ebaluatzeko aukera ematen duen sistema bat da, hobekuntza-plan bat definitzeko, helburu errealetan oinarrituta ezarritako prestakuntza-ekintzen bidez, enpresa-lehiakortasuna eta erakundea osatzen duten pertsonen garapen pertsonala eta profesionala hobetzeko.


Question: Zenbat pertsona sar daitezke proiektuan?

Answer: Proiektuak enpresako lantaldeko 27 pertsona har ditzake gehienez.


Question: Nork egin behar ditu Gaitasun Digital Profesionalak programarako erregistroa eta eskaera?

Answer: Enpresa onuradunak berak erregistroa bete behar du eskabidea egin aurretik, https://app7.spri.net/CDP/default.aspx helbidean.


Question: Gaitasun Digital Profesionalak programan zehaztutakoak ez diren beste erakunde inplantatzaile (aholkulari) batera jo al daiteke?

Answer: Programa honetan agertzen diren erakunde ezarleak (aholkularitza-enpresak), “EAEko enpresetan konpetentzia digital profesionalen sistema ezartzeko zerbitzuak emateko esparru-akordioa, esp. zk.: 2022006 Harmonizatuta” amaitutako lizitazioaren bidez hautatu dira. Beraz, 2022ko deialdi honetan ez dago erakunde berririk sartzeko aukerarik.


Question: Nola hasi behar da Gaitasun Digital Profesionalak programan sartzeko prozesua?

Answer: Lehenengo urratsa, laguntza-eskaera egin aurretik, 14 erakunde ezarleetako batekin harremanetan jartzea eta eskaintza bat eskatzea da, enpresa onuradunaren irizpideen arabera.


Question: Zer da Ekintzaile?

Answer:
Ekintzaile Laguntza Programaren helburua enpresa-proiektu berritzaile eta/edo oinarri teknologikoko proiektu berriei finantza-laguntza ematea da, batez ere industria-arlokoei eta/edo industria-produktuarekin eta -prozesuarekin lotutako zerbitzuak garatzen dituztenei, pertsona fisikoen edo BIC baten tutoretzapean eratu berri diren enpresek gidatu, ideiak finkatzeko eta abian jartzeko faseetarako.
Hala, bideragarritasuna aztertzeko, enpresa berriak abian jartzeko eta heltzeko prozesu osoan laguntzeko zerbitzuak jasotzen ditu programak, beren jarduerak kokatzeko aholkularitza eta azpiegiturak erraztuz, eta, aldi berean, enpresa-plana gauzatzeko beharrezkoak diren inbertsioen finantzaketarako sarbidea erraztuz.


Question: Oraindik ez dakit nire ideia bideragarria den ala ez…

Answer:
Ekintzaile Laguntzen Programak bi laguntza-ildo ditu. 1. lerroa, akonpainamendurako, eta 2. lerroa, finantzaketarako.
Proiektuaren bideragarritasun ekonomikoaz eta enpresa-bideragarritasunaz ziur ez bazaude, 1. laguntza-lerroa eskatu behar duzu. Honela, BICetako adituen laguntza izango duzu ideia planifikatu eta ontzeko prozesuan. Horrela, zure proiektuaren bideragarritasuna egiaztatu ahal izango duzu, eta enpresa-plan batean islatu, abian jartzeko.


Question: Zeintzuk dira Ekintzailetzaren Euskal Sistemareren parte izatearen abantailak?

Answer:
Ekintzailetzaren Euskal Sistemarekin bat eginez, Europako eta munduko ekosistema teknologikoei buruzko datuen hornitzaile nagusia den Dealroomekin lankidetzan garatutako Up! Euskadi plataformara sartu ahal izango zara. Plataforma honek hainbat baliabide, zerbitzu eta ikusgarritasuna eskaintzen ditu startupentzat, inbertitzaileentzat eta Euskadiko ekintzailetzaren ekosistema osatzen duten eragileentzat.
Startupetarako baliagarriak diren baliabideen artean, honako hauek nabarmentzen dira: enpresa-prestakuntza, enpresa-proiektuen inkubazioa, laguntza eta tutoretza, produktuen eta prototipoen garapenari laguntzea, beste startup batzuk ezagutzeko eta haiekin konektatzeko aukera eta enpresa-proiektua kokatzeko espazio fisikoak bilatzeko laguntza.


Question: Zein da eskaera egiteko prozedura?

Answer: Laguntzak soilik jaso ahal izango dituzte laguntzaren eskaera aurkeztu eta gero.


Question: Nola banatzen dira laguntzak?

Answer: Laguntzak itzuli ezinezko subentzioak izango dira, hiru proiektu-motatan zatituak: Ikerketa Fundamental Kolaboratiboko Proiektuak, Industria-Potentzial altuko Ikerketak eta Interes Bereziko Ekintza gehigarriak.


Question: Nolako laguntzak eskaintzen ditu Elkartek-ek?

Answer: Programa honen laguntzak fondo galdurako subentzioak dira.


Question: Bateragarriak al dira beste laguntza batzuekin?

Answer: Bai, EBko barne-merkatuko beste laguntzekin bateragarriak dira.


Question: Zer da kolaborazio “efektiboa”?

Answer: Kolaborazio efektiboa gutxienez bi parte independenteren arteko kolaborazioa da, ezagutzak edo teknologia partekatzeko, edota zatitutako lanean helburu amankomun bat lortzeko. Barne dauden parteek proiektuaren esparrua definitzen dute elkarrekin, honen aplikazioan laguntzen dute eta arriskuak eta emaitzak partekatzen dituzte


Question: Zein da laguntzaren zenbatekoa?

Answer:
Ikerketa Fundamental Kolaboratiboko Proiektuek, subentziona daitezkeen gastuen aurrekontuaren %100 izan dezakete.
Industria-Potentzial Altuko Ikerketa-Proiektuek subentziona daitezkeen gastuen aurrekontuaren %100 izan dezakete funtsezko ikerketak badira, eta %50a, industria-ikerketako proiektuak badira.
Interes Bereziko Ekintza Gehigarriek subentziona daitezkeen gastuen aurrekontuaren %100 izan dezakete funtsezko ikerketari lotutako ekintzak baldin badira, eta %50a, industria-ikerketako proiektuei lotutako ekintzak badira.


Question: Noiz eta nola ordaintzen dira laguntzak?

Answer: Lehenengo urteko subentzioari dagokion %50a erresoluzioaren adierazpenaren ondoren ordainduko da. Lehenengo urterako gainontzeko kopurua eta gainerako urteetakoa, aurretik justifikatutako urteko ekintzen dokumentazioa eman ostean.


Question: Zein da gutxieneko aurrekontua partehartzaile, urte eta proiektuaren luzeraren arabera?

Answer:
Ikerkuntza Fundamental Kolaboratiboko Proiektuek gutxienez 1.000.000 euroko aurrekontua dute proiektu bakoitzeko, eta 50.000 euro entitate partehartzaile/urteko, baita 2 urtera arteko iraupena ere.
Industria-Potentzial Altuko Ikerketa Proiektuek gutxienez 200.000 euroko aurrekontua dute proiektu bakoitzeko, eta 50.000 euro entitate partehartzaile/urteko, baita 2 urtera arteko iraupena ere.
Ekintza Gehigarrien kasuan ez da aurrekonturik ezartzen.


Question: Nori zuzendua da laguntza-programa hau?

Answer: Agindu honetan erregulatutako laguntzak jaso ahal izango dituzte Zientzia, Teknologia eta Berrikuntzarako Euskal Sarean barneratutako agente zientifiko-teknologikoek.


Question: Zein da partzuergo baten partehartzaileen gutxienezko/gehienezko kopurua?

Answer:
Ezingo du 8tik gorakoa izan, salbu eta kontseilaritza ordeak hala zehaztu balu.
(Teknologiako, Berrikuntzako eta Eraldaketa Digitaleko Sailburuordetza)


Question: Zein dira bete beharreko gutxieneko baldintzak?

Answer: Enpresek eurek eta entitate onuradunek, subentzioa jaso dezaketen ezarritako aktibitateak egin behar izango dituzte, eta laguntza behar omen duten proiektuak Euskal Autonomia Erkidegoan kokatu. Honez gain, euren tributuen betebeharrez eta Segurtasun Sozialaz arduratu behar dute.


Question: Ze informazio eskaini behar da laguntza amaitzerakoan?

Answer:
Aurkeztu eta onartutako proiektuen kopurua.
Proiektu bakoitzeko subentzio medioa eta konparazioa aurreko urteekin, programa berria ez bada.
Subentzionatutako proiektuen tipologia. Tipologien sailkapena subentzionatutako proiektuen ehunekoen arabera.
Subentzionatu gabeko proiektuen tipologia. Programa honetan subentzionatu ezinezko proiekturen baten tipologiaren batekin datozen eskaerak aurkitu ditugu programa honetan.


Question: Zein diru kantitatetik aurrera eskatu behar izango dituzte enpresa onuradunek hornitzaileen hiru eskaintza ezberdin gutxienez?

Answer: Subentzioa jaso dezakeen zenbatekoak kontratu txikiaren zenbatekoa gainditzen badu, onuradurak gutxienez hornitzaile ezberdinen hiru eskaintza gutxienez eskatu behar izango ditu; salbu eta zerbitzua eman edo hornitzen duen entitate nahikorik ez balego edota gastua subentzioaren aurretik egin izan balitz.


Question: Ikertzaileen parte ordutegietan izenpe digitala egitea beharrezkoa da?

Answer: Urteko eskuzko zinadura eskaneatua eta digitala onartzen dira.


Question: Nola aurkezten da laguntza-eskaera?

Answer:
Eskaera eta beronen betetze egoitza elektronikoaren bidez egingo da, honako esteken bidez:
http://www.industria.ejgv.euskadi.eus/r44-teletram/es/ (gaztelera)
http://www.industria.ejgv.euskadi.eus/r44-teletram/eu/ (euskara)
Kanal elektronikotik nola tramitatzeari buruzko zertzeladak eta eskakizunak, deklarazio arduradunak eta gainerako modeloak egoitza elektronikoan izango dira eskuragarri.
Espedienterako sarrera, baldintzak, notifikazioa eta Agindu honen barneko eskaeraz geroztiko gainerako tramiteak hauen bidez egingo dira:
http://www.euskadi.net/misgestiones/
http://www.euskadi.net/nirekudeaketak/


Question: Exekutatzeko denbora luzatzea behar izanez gero, nola eskatu behar dute eta nori zuzendu behar natzaio?

Answer: Modu telematikoan eskatu behar izango da “I+D+i” aplikazioan, eta dagokion kontseilaritza ordera zuzendu.


Question: Zein da eskaera aurkezteko gehiengo epea?

Answer: Epea zabalik egongo da 2022ko martxoaren 11ren gaueko 12ak arte.


Question: Zer motatako erakundeek jaso dezakete laguntza-programa hau?

Answer: Enpresa-jarduera egiten duten pertsona fisiko eta juridikoak, enpresaren tamaina edozein dela ere, baldin eta EAEn jarduera-zentro bat badute, eta bertan egingo dute diruz lagun daitekeen jarduera.


Question: Enpresa bakoitzak proiektu bat baino gehiago aurkez dezake?

Answer: Ez. Enpresa eta urte bakoitzeko proiektu bakarra lagundu ahal izango da.


Question: Zer kontzeptuk jaso dezakete diru-laguntza?

Answer:
Gastu eta/edo inbertsio hautagarritzat hartuko dira:
Aholkularitzako eta/edo Ingeniaritzako gastuak.
Hardwarea eta/edo softwarea erosteko gastuak eta/edo inbertsioak.
5G proiektuko telekomunikazio-zerbitzuekin lotutako gastuak eta/edo inbertsioak.


Question: Zein da gehienezko diru-laguntza?

Answer: Onartutako proiektu bakoitzari emango zaion diru-laguntza gastu eta inbertsio hautagarrien % 90eko laguntzaren gehieneko intentsitatea aplikatzearen emaitza izango da, proiektu bakoitzeko 100.000 euro gehienez ere.


Question: Zein da proiektuak gauzatzeko gehienezko epea?

Answer: Proiektuak gauzatzeko gehieneko epea 12 hilabetekoa izango da, laguntzak emateko ebazpena jakinarazten den egunetik zenbatzen hasita.


Question: Onartuko al dira laguntza-eskabidea aurkeztu aurretik hasitako proiektuak?

Answer: 2022ko urtarrilaren 1etik aurrera hasitako proiektuak onartuko dira, betiere 12 hilabeteko epean, laguntzak emateko ebazpena jakinarazten den egunetik zenbatzen hasita.


Question: Zein da likidazio-eskabidearekin batera aurkeztu beharreko dokumentazioa?

Answer:
Proiektua gauzatu ondoren erakunde hornitzaileak egindako lanak egiaztatzen dituen memoria teknikoa, honako informazio hau jasotzen duena:
Arazoa/premia konponduta. Lortutako helburuak. Lortutako emaitzak.
Egindako ingeniaritza- eta/edo aholkularitza-lanak eta proiektuan sortutako dokumentuak deskribatzea.
Aholkularitza-/ingeniaritza-zerbitzuaren barruan egindako zereginen deskargu zehatza, ordu-dedikazioak adierazita (aholkulariaren/teknikariaren izena, data, zeregina, emandako denbora…).
Diru-laguntzaren xede den proiektuarekin lotutako hardware eta softwareko inbertsioen deskribapena eta ebidentziak (pantaila-kapturak, argazkiak…). Lotura eta beharra argitzea.
Fakturatutako zenbatekoen banakapena, aholkularitzako eta/edo ingeniaritzako kostuak, hardware eta/edo softwareko inbertsioak eta 5G proiektuko telekomunikazio-zerbitzuekin lotutako gastuak barne hartuta.
2. Memoria ekonomikoa:
Gastu eta inbertsio hautagarrien fakturak.
Finantza-erakundearen ordainagiriak.


Question: Behin nire eskabidea sinatua bidalita, zein dira bete behar diren epeak?

Answer: Behin eskabidea bidalita, SPRIk aurretiazko berrikuspena egingo du. Datuak falta badira edo dokumenturen bat gaizki badago, zuzenketa-errekerimendua bidaliko da. Eskabidea ondo badago, dagokion aholkularia esleituko da eta enpresari zein aholkulariari horren berri emango zaie. Une horretatik aurrera, enpresak 7 egutegi-eguneko epea du Hazinnovaren aplikazioan Proiektuaren Memoria eta Lankidetza-hitzarmena kargatzeko, alde biek sinatua, enpresa eta aholkularia. Aholkularia enpresarekin harremanetan jarriko da Memoria eta Hitzarmen horren edukia mugatzeko bilera egiteko. Behin Proiektuaren memoria eta Lankidetza-hitzarmena kargatuta, SPRIk eskabidea behin betiko onetsi edo gaitzetsiko du. Onesten den unetik, proiektua egikaritu eta lehenengo emaitzak lortzeko epea 90 egutegi-egunekoa izango da, 3 hilabete gutxi gora behera, eta amaierako txostena aurkeztu eta proiektua likidatzeko epea beste 30 egutegi-egunekoa izango da. Deialdi honetako proiektuak amaitu eta likidatzeko epemuga 2025eko martxoaren 31 izango da.


Question: Hazinnova programa “minimis”en mende dago?

Answer:
Bai, beraz, enpresa onuradun berak ezin izango du 300.000 eurotik gorako laguntzarik jaso hiru urtez.
Aldizkarirako esteka


Question: Nola eska dezaket Hazinnova laguntza?

Answer:
Zure enpresa hautagarria bada, lehenik eta behin, aukeratu eta jarri harremanetan zure eragilearekin, zure beharra jakinarazteko. Eragileko pertsona batek entzungo dizu eta zure proiektuaren eskabidea izapidetzen lagunduko dizu, zuretzat egokiena den gai-arloa identifikatuz.
Zalantzarik baduzu edo ez badakizu zein eragile aukeratu, inprimaki hau bete dezakezu eta zurekin harremanetan jarriko gara.


Question: Zein da laguntza-eskaeraren erantzuna jasotzeko epea?

Answer: 30 egutegi-egun dokumentazio osoa aurkezten den egunetik zenbatzen hasita. Epe horretan ebazpenik ematen ez bada, eskabidea gaitzetsi dela ulertuko da.


Question: Behin proiektua amaituta, nola justifikatu behar da dirulaguntza?

Answer:
Behin proiektua amaituta, enpresak espedientearen “likidazio-eskabidea” egin beharko du, eta aholkulariak egindako eta alde biek sinatutako “amaiera-txostena” erantsi beharko du, beranduenez 30 egutegi-eguneko epean.
Proiektuaren amaiera-txostena igotzeko, enpresa Hazinnovaren aplikazioko “Likidazioa” atalera sartu beharko da. https://app7.spri.net/hazinnova/


Question: Nola jakin dezaket nire enpresak Hazinnovan parte har dezakeen?

Answer: Zure enpresak 5 langile baino gehiago baditu, Euskadin badago eta programaren xede diren industria- eta zerbitzu-sektoreetako batean aritzen bada, sartu hautagarritasun-egiaztatzailean, adierazi zure IFK edo izen soziala, eta egiaztatu ahal izango duzu zure enpresak parte har dezakeen, eskabidea egiten zein eragilek lagun diezazukeen jakiteaz gain.


Question: Nola jakin dezaket zein diren proiektu bat eskatzen lagun diezadaketen eragileak?

Answer:
Zure kokapenaren eta jarduera-eremuaren arabera asoziatuta dituzun lurralde-, sektore- eta enpresa-eragileak jakin ditzakezu, hautagarritasun-egiaztatzailean sartuz eta zure IFK edo sozietatearen izena adieraziz. Eragile bakoitzean “klik” eginez, lagun zaitzakeen pertsonaren harremanetarako datuak ezagutu ahal izango dituzu.
Eragile bakar bat aukeratu beharko duzu egiaztatzailean proposatutakoen artean. Eragile horrek aholkuak emango dizkizu eta egin nahi dituzun proiektuak kudeatzen lagunduko dizu. Enpresek ezin dute edozein eragile aukeratu programari atxikita ez badago.
Zalantzarik baduzu edo ez badakizu zein eragile aukeratu, inprimaki hau bete dezakezu eta zurekin harremanetan jarriko gara.


Question: Nire enpresak dirua jasoko al du Hazinnovarekin berrikuntza-proiektua egiteko?

Answer: Ez, Hazinnova gauzazko laguntza da, zeinaren bidez enpresa onuradunari aholkularitza espezializatu eta banakoa ematen zaion proiektua egiteko.


Question: Nire proiektua egingo duen enpresa aholkularia aukeratu dezaket?

Answer: Ez. Enpresa aholkularia SPRIk esleituko du, egiten duzun proiektu-motaren arabera. Enpresa aholkulari bana esleituko da gai-arlo bakoitzeko.


Question: Nola formalizatu behar da nire enpresaren eta aholkulariaren arteko lankidetza?

Answer: Alde biek Lankidetza-hitzarmena eta Memoriaren Proiektua sinatuz, SPRIk emandako formatuan oinarrituz.


Question: Nori zuzenduak dira Hazitek laguntzak?

Answer: Programa honen onuradunak ENPRESAK (handiak zein ETTak), enpresa-erakundeak eta taldeak. Oinarri zientifiko eta teknologikoa duten enpresa berriak sortzeko, Zientzia, Teknologia eta Berrikuntzarako Euskal Sarea ere onuraduna izango da.


Question: Zein baldintza bete behar dituzte enpresa onuradunek?

Answer: Instalazio produktiboa izan behar dute Euskal Autonomia Erkidegoan, euren ekonomia-autonomia bertan garatzen delarik, eta I+D proiektuan sartutako lantalde propioa izan. Gainera, subentzio-aktibitateak instalazio horietan garatu behar dira.


Question: Zientzia, Teknologia eta Berrikuntzarako Euskal Sareko agenteak azpikontratatu beharra dago? Ze portzentajetan?

Answer:
Proiektu lehiakorretan ez da beharrezkoa.
Proiektu estrategikoetan, Zientzia, Teknologia eta Berrikuntzarako Euskal Sareko agente bat edo batzuk azpikontratatu beharra dago, aurkeztutako aurrekontu totalaren %20az gutxienez.


Question: Erakundeek programa honen subentzioa jaso dezakete?

Answer: Bai. Enpresen erakundeek eta taldeek jaso dezakete, haien horma juridiko-legala gorabehera.


Question: Zein da programaren likidazioaren eskaera aurkezteko gehienezko epea?

Answer: Proiektuaren urte bakoitzean egindakoaren likidazioaren eskaera, amaitutako urtearen ondorengo lehen hiruhilekoan zehar aurkeztu beharko da (bai proiektu lehiakorrentzat, bai estrategikoentzat). Subentzioaren Kontu Justifikatiboaren aurkezpenaren bidez egingo da. Honen baitan proiektuaren kostuen auditoria-txostena eta bestelako dokumentazioa izango dira, laguntzarako eskaeran erresoluzioarekin batera entitate onuradun bakoitzari emango zaizkion argibideekin arabera.


Question: Laguntza-eskakizunaz batera, ze dokumentazio eman behar dut?

Answer: Laguntza eskatzeko, beharrezkoa da lege-ordezkariaren notarioaren boterearen kopia bat aurkeztu behar da, proiektuaren memoria teknikoarekin batera.


Question: Nola aurkeztu behar dut eskaera?

Answer:
Modu telematikoan aurkezten da egoitza elektronikoaren bidez:
http://www.industria.ejgv.euskadi.eus/r44-teletram/es/ (erdara)
http://www.industria.ejgv.euskadi.eus/r44-teletram/eu/ (euskara)
Eskaeraz gain, baldintza, notifikazio eta konponketa guztiak, eta Agindu honen barneko bestelako kudeaketak bitartekari elektronikoen bidez egingo dira.
Lege-ordezkariaren ziurtagiri onartu bat beharko da, digitalki sinatua izateko, eta txartel-irakurle bat (ziurtatutakoak). Honako entitateek emititzen dituzten balioztatutako ziurtagiriak: Polizia (DNIe), Izenpe, FNMT, Camerfirma.


Question: Logoren bat sartu behar al dut sortutako dokumentazioan?

Answer: Bai, baldin eta onuradunak kofinantzatutako eragiketarekin lotutako edozein dokumentu edo material (komunikaziokoa) editatzen edo egiten badu (liburuxkak, webguneak…), material horiek EBren laguntzaren aipamen bat izan beharko dute, bai idatzia, bai https://www.spri.eus/archivos/2023/01/png/es-eu-europar-batasunak-kofinantzatua_ps.png helbidean deskargatu dezakezun EB logoa barne.


Question: Eskaera onartua izateko, zein da bidaltzeko epea?

Answer: Eskaerak 2022ko martxoaren 24ra arte bidali ahal dira (behin-behinekoa)


Question: Nola ematen da laguntza?

Answer:
Lehia batean parte hartuz, bi fasetan:
I Fasea: Onartutako proiektuak eta aurrekontuak komunikatuko dira.
II Fasea: Soilik I Fasean onartutako proiektuak aurkeztuko dira, eta behin fase hau igarota, I Fasean onartutako aurrekontuari dagokion subentzioa komunikatuko da.


Question: Zein unetan has daiteke proiektua?

Answer: Proiektuak eskaera aurkeztu ondoren hasi beharko dira.


Question: Zein da programa honetan aurkeztutako proiektua burutzeko epea?

Answer: Proiektu lehiakorrek euren aktibitatea hasi ahal izango dute eskaera aurkeztu ondoren, aurtengo abenduaren 31 arte (Urterokoa). Bestalde, proiektu Estrategikoak hasi ahal izango dira eskaera egitean, eta gehienez 3 urteren buruan amaitu (Urte anitzekoak).


Question: Zein diru kantitatetik aurrera eskatu behar izango dituzte enpresa onuradunek hornitzaileen hiru eskaintza ezberdin gutxienez?

Answer:
Subentzioa jasotzen duen enpresak 3 eskaintza eskatu behar ditu proiektuaren kostua 15.000 euro (BEZ gabe) baino gehiagokoa bada. Subentzionatu beharreko kontzeptu bera hainbat fakturatan banaturik balego, zenbatekoak metatuko lirateke.
Hiru eskaintzen eskaera hau obrarako konpromezua hartu, zerbitzua aurkeztu edota ondasuna eman aurretik egin beharko da.
Hiru eskaintzak aurkeztu beharko dira justifikazioko unean, eta ekonomia-abantaila gehienekoa hautatzen ez bada, aukeraketa hau justifikatzen duen memoria bat aurkeztu behar da.
Era berean, zerbitzua eman edo hornitzen duen entitate nahikoa ez balego, zerbitzu edo ondasuna ohiz kanpokoa delakoan, hiru eskaintzak ezin aurkeztearen justifikatzen duen memoria eman beharko da.


Question: Zein da gutxieneko aurrekontua partehartzaile, urte eta proiektuaren luzeraren arabera?

Answer:
Lehiatuko duten ikerketa eta garapenerako proiektuen urteko aurrekontua gutxienez 100.000 eurokoa izan beharko da. Kooperazio-proiektua izatekotan, enpresa partehartzaile bakoitzeko kantitatea urteko 50.000 eurokoa izango da.
Bestalde, Industria-Ikerketa eta Garapen Esperimentaleko Proiektu Estrategikoek, gutxienez 4 milioi euroko aurrekontua eta gehienez 3 urteko iraupena izango dute. Gainera, enpresa bakoitzeko aurrekontua urteko 50.000 eurokoa izango da.


Question: Noiz eta nola ordaintzen dira laguntzak?

Answer:
Laguntzak bi ordainketan egiten dira, modu honetan:
Proiektu lehiakorrentzat:
Subentzioaren %70a eskainia, eskaintza bermatzen duen notifikazioaren ostean.
Gainontzeko %30a subentzioa justifikatzen duen dokumentazioa aurkeztu ondoren ordainduko da, subentzionatutako aktibitateak eta lortutako helburuen neurria frogatu ondoren.
Proiektu estrategikoentzat:
Lehenengo urterako subentzioari dagokion kantitatearen %50a ordainduko da erresoluzioaren notifikazioaren ostean.
Lehenengo urterako gainontzeko kopurua eta gainerako urteetakoa, urtean egindako aktibitatearen, finkatutako helburuen eta izan duen gastuaren justifikazioa eman ostean.
Justifikazioa adierazi bezala egin ondoren, justifikatutako urteko ordainketaren partearen eta hurrengo urteko kopuruaren %50aren aldibereko libramendua egingo da.


Question: Hazitek eskaera onartua izateko, zein da bidaltzeko epea?

Answer: Eskaerak 2024ko martxoaren 21era arte bidali ahal dira


Question: Logoren bat sartu behar al dut sortutako dokumentazioan?

Answer: Jendaurrean zabaltzeko prestatzen diren dokumentuetan, karteletan, propagandan eta argitalpenetan, Eusko Jaurlaritzaren logotipoa eta esaldi hau jaso beharko dira: “Eusko Jaurlaritzak diruz lagundua”. Gainera, diruz lagundutako jarduerei buruzko informazioa emateko eta komunikazioak bidaltzeko garaian, EGEFen bidez komunitate mailako kofinantzaketa jaso duela aipatu beharko da hedapen horretarako sortzen diren material/euskarrietan. Kasu horretan, gainera, Batasunaren ikurra eta Europar Batasunarekiko erreferentzia gehitu beharko dira eta, ekintzak bideratzeko garaian, horri buruzko deskribapen laburra gehitu beharko da Interneteko webgunean. Horrekin lotuta, Batasunarengandik finantzaketa-laguntza jaso dela nabarmendu eta/edo gutxienez proiektuari buruzko informazioa jasotzen duen kartel bat jarri beharko da (gutxienez A3 neurrikoa). Kartel horretan, Batasunarengandik finantzaketa-laguntza jaso dela zehaztu beharko da jendeak ondo ikus dezakeen tokian.


Question: Zein laguntza portzentajea jaso dezake proiektu batek?

Answer:
Lehiakorrak diren Industria Ikerketako Proiektuek laguntzaren %30a jasoko dute.
Garapen Teknologikoko Proiektu estrategikoek %25a jasoko dute.
Bestalde, Industria Ikerketako Proiektu lehiakorrek %40a jaso ahal izango dute, eta Garapen Teknologikoko proiektu estrategikoek %25eko laguntza.


Question: Bidaien gastuak aukera daitezke?

Answer: Aukera daitezke soilik proiektuaren ikerketa-aktibitatearekin harreman zuzena duten bidaiak.


Question: Noiz aurkeztu behar dut likidazioa?

Answer: Diruz laguntzeko moduko jarduera amaitzean (erositako makineria edo ekipamendu aurreratua instalatu edo ezartzea), hilabeteko epea egongo da likidazioa aurkezteko.


Question: Zein dokumentazio aurkeztu behar da laguntza-eskaerarekin batera?

Answer:
Legezko ordezkariaren notario-ahalordea. Onuraduna langile autonomoa bada, dagokion Foru Aldundiaren edo Udaleko Ogasun Sailaren ziurtagiri eguneratua, jarduera ekonomikoa egiaztatuko duena.
Erakunde onuradunaren IFZ.
Erositako makineria berriaren edo ekipamendu aurreratuaren (hardwarea eta softwarea) salerosketa-kontratua, bi aldeek sinatutakoa edo aldeek onartutako eskaria.
Gutxieneko % 10a ordaindu izanaren faktura eta makinen edo/eta ekipamendu aurreratuaren ordainket(ar)en bankuko egiaztagiria, ordainketa hori kontuetan adieraziz edo bankuko egiaztagiria atxikiz.e) Jorratu nahi den Industria 4.0 proiektuaren azalpen-memoria (gehienez 25 orrialde).


Question: Badago memoria tekniko-ekonomikoa egiteko eredurik?

Answer: Bai, laguntza tramitatzeko aplikaziora sartzeko orrian dago memoria tekniko-ekonomikoa egiteko txantiloia.


Question: Zein puntu agertu behar dira Laguntza-eskaerako azalpen-memorian?

Answer:
Enpresaren egungo jarduera eta egoera (teknologian oinarrituta).
Ebatzi beharreko arazoa edo hautemandako beharra. Lortu nahi diren helburuak.
Makineria edo ekipamendu aurreratua (hardwarea eta softwarea) gehituta jorratu nahi den Industria 4.0 proiektuaren azalpena (ez funtzionalitateen katalogoa). Baita ere justifikatu beharko da proiektua lerrokatuta dagoela oinarri hauen 6. artikuluan adierazitako teknologiekin (proiektuaren alderdi nagusien ezaugarriak, beste sistemekiko konektagarritasunari edo integrazioari, datuen bilketa eta ustiaketari, eta abarri dagokienez).
Enpresa onuradunak justifikatu behar du lehiakortasuna hobetu duela (prozesu berriak, ekoizpena handitzea, etab.) Industria 4.0 proiektuari esker.
Industria 4.0 proiektuak enpresa onuradunaren emaitzetan izandako eragina, fakturazioa handitzeari, enplegua sortzeari eta esportazio-portzentajeari dagokionez.
Erakunde onuradunak justifikatu behar du 4.0 Industriako proiektuak edo inbertsioek hornitzaileengan izan duten trakzio-eragina.
Erakunde onuradunak justifikatu behar du ingurumena eta energia alderdiak kontuan hartu direla makineria edo ekipamendu aurreratuan (hardwarea eta softwarea).
Makineria edo ekipamendu aurreratua (hardwarea eta softwarea) ezarri eta abian jartzeko egutegia.


Question: Diruz lagundu daitezke aholkularitza-gastuak?

Answer: Bai, baina aholkularitza/ingeniaritzako gastuak ezingo dira izan proiektuaren aurrekontu osoaren % 25 baino handiagoak.


Question: Zein da laguntzaren zenbatekoa?

Answer: Eskaera bakoitzerako “onartutako gehienezko gastu/inbertsio-aurrekontuekiko dirulaguntza-portzentajea” % 25ekoa izango da.


Question: Badago erakundearen organigrama egiteko txantiloirik?

Answer: Bai, badago erakundearen organigrama egiteko txantiloi bat.


Question: Software lizentzien erosketa hutsa diruz laguntzeko moduko ekintza bat da?

Answer: Ez, software lizentzien erosketa hutsa ez da diruz laguntzeko moduko ekintza bat.


Question: Eskaera egiteko unean, nahitaezkoa da makineria edo/eta ekipamendu aurreratuaren zenbatekoaren % 10a ordainduta izatea?

Answer: Bai, diruz lagundu daitekeen gastua egiaztatzeko, hauxe aurkeztu behar da: bi alderdiek (laguntzaren eskatzaileak eta fabrikatzaile edo hornitzaileak) onartutako eskaera edo kontratua, eta makineriaren edo/eta ekipamendu aurreratuaren zenbatekoaren gutxienez % 10a ordainduta dagoela frogatzen duen agiria.


Question: Eskaera egiteko unean formalizatuta badago leasing bidezko ordainketa bat, beharrezkoa al da % 10a ordainduta dagoela frogatzen duen agiria aurkeztea?

Answer: Ez. Kasu horretan, hauxe aurkeztu beharko du laguntzaren eskatzaileak: leasing-a formalizatuta eta erosteko konpromisoa, bi alderdiek (banku-erakundeak eta enpresak) sinatua.


Question: Zein da laguntza-eskaera aurkezteko unean ordainduta izan behar den zenbatekoa?

Answer: Fakturarekin erosi den makineriaren edo ekipamendu aurreratuaren zenbatekoaren % 10.


Question: Posible da makineria erostea araudia argitaratu baino lehen?

Answer: Erositako makineria berria edo ekipamendu aurreratua (hardwarea eta softwarea) 2023eko urtarrilaren 1etik aurrera entregatu eta jarri beharko da abian.


Question: Zein da laguntzaren gehienezko zenbatekoa?

Answer: Makineria edo ekipamendu aurreratua (hardwarea eta softwarea) erosteko eta aholkularitza- edo ingeniaritza-gastuak ordaintzeko laguntza-eskaera bakoitzeko gehieneko dirulaguntza 100.000 eurokoa enpresako izango da.


Question: Nola ordaintzen da laguntza?

Answer:
Emandako dirulaguntza bi zatitan ordainduko da:
Lehen ordainketa, dirulaguntzaren zenbatekoaren % 50ekoa, ebazpena jakinarazitakoan eta oinarri hauen 17.1.a) artikuluan aurreikusitako epea igaro ondoren, baldin eta berariazko uko-egiterik izan ez bada.
Bigarren ordainketari dagokionez -emandako dirulaguntzaren gainerako zatiarena-, SPRIren zuzendari nagusiaren likidazio-ebazpenean zehaztuko da zenbatekoa, dirulaguntza justifikatu ondoren, oinarri hauen 14. artikuluan ezarritako baldintzetan.


Question: Zein dokumentazio aurkeztu behar da likidazio-eskaerarekin batera?

Answer:
Gastu eta inbertsio hautagarrien fakturak.
Finantza-erakundearen ordainagiriak.
Egindako lanak egiaztatzeko azalpen-memoria (gehienez 25 orrialde).
Finantza-erakundearen egiaztagiria, kontu korrontearen titulartasuna eta zenbakia (IBAN) onuradunaren izenean daudela egiaztatzeko.
Hornitzailearen finantziazioa izanez gero, hark sinatutako idazkia, zeinetan onartzen duen enpresa onuradunari laguntza ordaintzea, nahiz eta makineria guztia kobratu gabe izan.


Question: Zein puntu agertu behar dira likidazio-eskaerako azalpen-memorian?

Answer:
a) Industria 4.0 proiektuaren emaitza gisa lortutako hobekuntzak edo onurak.
b) Egindako lanen eta makineria edo ekipamendu aurreratua (hardwarea eta softwarea) Industria 4.0 proiektuan erabili izanaren azalpena.
c) Industria 4.0 proiektuaren hurrengo urratsen azalpena edo jarraipena, makineria edo/eta ekipamendu aurreratua (hardwarea eta softwarea) ezarri ondoren.
d) Hasierako planarekiko desbideratzeak.
e) Makineriaren edo ekipamendu aurreratuaren inbertsioen (hardwarea eta softwarea) eta Industria 4.0 proiektuaren azalpena eta ebidentziak (pantaila-argazkiak, irudiak, bideoen estekak…).


Question: Zein da Renove Smart Industry laguntzaren zenbatekoa?

Answer: Eskaera bakoitzerako “onartutako gehienezko gastu/inbertsio-aurrekontuekiko dirulaguntza-portzentajea” % 20ekoa izango da.


Question: Posible da makineria erostea araudia argitaratu baino lehen?

Answer: Eskaera egiten den urteko urtarrilaren 1etik aurrera entregatu eta martxan jarri behar da erositako makineria berria eta/edo ekipamendu aurreratua (hardwarea eta softwarea).


Question: Zein da laguntzaren gehienezko zenbatekoa?

Answer: Enpresa bakoitzak, gehienez, 75.000 euroko dirulaguntza jaso dezake, eta eskaera bat edo gehiago aurkez ditzake.


Question: Zein da ebazpena emateko epea?

Answer: Eskaera dokumentu guztiekin aurkezten denetik, gehienez 6 hilabeteko epea dago ebazteko.


Question: Zein dokumentazio aurkeztu behar da likidazio-eskaerarekin batera?

Answer:
Gastu eta inbertsio hautagarrien fakturak.
Finantza-erakundearen ordainagiriak.
Egindako lanak egiaztatzeko azalpen-memoria (gehienez 25 orrialde).
Finantza-erakundearen egiaztagiria, kontu korrontearen titulartasuna eta zenbakia (IBAN) onuradunaren izenean daudela egiaztatzeko.
Jarduerak, dirulaguntzarekin ez ezik, funts propioekin edo beste dirulaguntza edo baliabide batzuekin ere finantzatu badira, diruz lagundutako jardueretan bideratutako funts horien zenbatekoa eta jatorria egiaztatu beharko dira.


Question: Zein puntu agertu behar dira likidazio-eskaerako azalpen-memorian?

Answer:
Industria 4.0 proiektuaren emaitza gisa lortutako hobekuntzak edo onurak.
Egindako lanen eta makineria edo ekipamendu aurreratua (hardwarea eta softwarea) Industria 4.0 proiektuan erabili izanaren azalpena.
Industria 4.0 proiektuaren hurrengo urratsen azalpena edo jarraipena, makineria edo/eta ekipamendu aurreratua (hardwarea eta softwarea) ezarri ondoren.
Hasierako planarekiko desbideratzeak.
Makineriaren edo ekipamendu aurreratuaren inbertsioen (hardwarea eta softwarea) eta Industria 4.0 proiektuaren azalpena eta ebidentziak (pantaila-argazkiak, irudiak, bideoen estekak…


Question: Eska daiteke merkatu-azterketa bat?

Answer: Bai, enpresak eska dezake merkatu-azterketa bat. Horretarako, zerbitzu hori emateko eskaera bidali behar dio Basque Trade & Investment – Nazioartekotzeko Euskal Agentziari, info@basquetrade.eus helbide elektronikoaren bidez.


Question: Zenbat prospekzio-bidaia sar daitezke diruz laguntzeko moduko gastu gisa?

Answer: Enpresa bakoitzak gehienez 6 prospekzio-bidaia sar ditzake gastu gisa.


Question: Zein da laguntzaren zenbatekoa?

Answer: Laguntzak onartutako aurrekontuaren % 50erainokoak izan daitezke, eta dirulaguntza gehienez 45.000 eurokoa izango da enpresako.


Question: Zein dokumentazio aurkeztu behar da likidazio-eskaerarekin batera?

Answer:
Dokumentu hauek aurkeztu behar dira likidazio-eskaerarekin batera:
Dirulaguntzaren bidez finantzatu diren jarduerak gauzatu izanaren justifikazio memoria.
Startup enpresen kasuan, langileen kostu zuzena justifikatzeko, enpresak 10T eredua eta langileen izenen zerrenda aurkeztu beharko ditu, baita proiektuan lan egiten duten langileen laneko parteak ere, horretan emandako ordu kopuru zehatza adierazita. Nazioartekotzeko estrategia, nazioarteko marketin planak eta/edo proiektuak kanpoan ezartzeko aukeren bideragarritasuna aztertzeko lanetan parte hartzen duten pertsonak soilik hartuko dira kontuan.
Ekintza bakoitzaren gastuen eta zenbatekoen zerrenda sailkatua.
Onartutako gastuen fakturak, kostuak banakatuta, jaulkipen data eta hornitzailea adierazita, baita ordainagiriak ere, bakoitza bere zenbatekoarekin eta ordainketa datarekin.
Egindako bidaiak justifikatzeko, bidaiaren egiaztagiri gisa, garraio txartelak edo ostatuaren fakturak –benetako kostua egiaztatzen dutenak– aurkeztu beharko dira. Ibilgailu propioaren edo taxiaren erabilera ez da kontuan hartuko.
Hirugarrengo eranskinean aipatzen diren azterketei dagokienez (aholkularitza estrategikoko eta operazionaleko azterketak), azterketaren kopia osoa aurkeztu beharko da.
Merkataritza-eragiketetan berankortasunaren aurkako neurriak ezartzen dituen abenduaren 29ko 3/2004 Legean aurreikusitako ordainketa-epeei dagokienez, ez dira kontuan hartuko DLOren 31.3 artikulua betetzen ez duten gastuak.


Question: Zein da likidazioa aurkezteko epea?

Answer: Justifikazio-agiriak bide telematikoz aurkeztu behar dira, enpresa onuradunaren legezko ordezkariaren sinadurarekin, laguntza emateko ebazpena jasotzen denetik 2024ko otsailaren 29ra arteko epean.


Question: Posible da gastu komertzialak diruz laguntzeko moduko gastuetan sartzea?

Answer: Ez, jomuga herrialdeko langile komertzialen gastuak ez dira sartzen Sakondu programan.


Question: Zenbat eskaera aurkeztu daitezke deialdian?

Answer: Enpresa bakoitzak 2 herrialde barne hartzen dituen eskaera bakar bat aurkeztu dezake deialdi honetan.


Question: Zenbat alderantzizko misio sar daitezke diruz laguntzeko moduko gastu gisa?

Answer: Enpresa bakoitzak gehienez 6 alderantzizko misio sar ditzake gastu gisa.


Question: Herrialde kopuru bateraino aukeratu behar al da eskaera bakoitzean?

Answer: Sakondu programaren deialdi honetan enpresa eskatzaileek eskaera bakarra aurkeztu eta 2 herrialde aukeratu ditzakete gehienez.


Question: Nola ordaintzen da laguntza?

Answer:
Dirulaguntza bi zatitan ordaintzen da, honela:
Dirulaguntzaren % 25 emandako laguntza onartu ostean edo, hala badagokio, Sakondu laguntzen programaren oinarrietako 15. artikuluan zehaztutako hamabost eguneko epea igaro ostean.
Gainerako % 75aren likidazioa, dirulaguntzaren xede diren ekintzak burutzean egindako gastuak justifikatu ostean.


Question: Posible da lankidetza-proiektuak egitea?

Answer: Ez, Sakondu programak ez ditu diruz laguntzen lankidetza-proiektuak.


Question: Enpresak gutxienez ekintza 2 egin behar ditu herrialde bakoitzean? Ala posible da ekintza bakoitza herrialde desberdin batean egitea?

Answer: Eskaeran gutxienez ekintza 2 adierazi behar dira, edozein dela ere herrialdea.


Question: Zenbat eskaera aurkeztu daitezke deialdian?

Answer: Eskatzaileek eskabide bakarra eta gutxienez 3. eranskinean jasotakoen arteko bi ekintza desberdin aurkeztu beharko dituzte Zabaldu programaren deialdi honetan.


Question: Zenbat prospekzio-bidaia sar daitezke diruz laguntzeko moduko gastu gisa?

Answer: Enpresa bakoitzak gehienez 4 bidaia-poltsa izango ditu. Sortzen ari diren enpresen kasuan (startup), gehienez 6 bidaia egin ahal izango dira.


Question: Zenbat alderantzizko misio sar daitezke diruz laguntzeko moduko gastu bezala?

Answer: Enpresa bakoitzak gehienez ere 4 gonbidapen jaso ditzake gastu gisa, eta 6, sortzen ari diren enpresen kasuan (startup).


Question: Herrialde kopuru bateraino aukeratu behar al da eskaera bakoitzean?

Answer: Ez dago gehieneko kopururik, enpresek edozein herrialdetarako eskaerak aurkeztu ditzakete.